Ηλεκτρονική Εφημερίδα: Προχειρότητα, ανευθυνότητα και ύβρεις...\nΎβρεις, απειλές και κατά των μέσων μαζικής ενημέρωσης, προχειρότητα και ανευθυνότητα.\nΚάπως έτσι διαμορφώθηκε σε γενικές γραμμές το κλίμα στην τελευταία συνεδρίαση του Δημοτικού Συμβουλίου Λιβαδειάς, το βράδυ της Δευτέρας.\nΗ κατάσταση της ΔΕΠΑΛ και η προχειρότητα των προτεινόμενων λύσεων από τη πλευρά της δημοτικής αρχής, η σιωπηλή παρουσία στην διάρκεια της συζήτησης, των εργαζόμενων της επιχείρησης που νιώθουν εγκλωβισμένοι σε μια κατάσταση ομηρίας, οι αντιδράσεις δημοτικών συμβούλων της μειοψηφίας για τα τεκταινόμενα αλλά και για την αντιμετώπιση τους από τον Δήμαρχο και τον Πρόεδρο του Δημοτικού Συμβουλίου, δίνουν το στίγμα της πρωτοφανούς και άνευ προηγούμενου κατάστασης που επικρατεί.\nΗ υπάρχουσα Διοίκηση της ΔΕΠΑΛ, μεταξύ φθοράς και αφθαρσίας, βρίσκεται στο παρά πέντε παραίτησης της, ο Δήμαρχος δηλώνει ολοκάθαρα την αδυναμία της δημοτικής αρχής και της διοίκησης της ΔΕΠΑΛ να αντεπεξέλθουν στις υποχρεώσεις τους λέγοντας ότι το σωματείο προσλαμβάνει τους εξτρατζήδες, και το λογιστήριο προβαίνει σε πληρωμές δίχως τον έλεγχο της διοίκησης.\nΤο πρώτο θέμα της συνεδρίασης «Μετατροπή της ΔΕΠΑΛ και διαχωρισμός αυτής σε δημοτική Κοινωφελή Επιχείρηση και Ανώνυμη Εταιρεία ΟΤΑ» σε συνδυασμό με την ανάρμοστη αντιδημοκρατική συμπεριφορά του Δημάρχου και του Προέδρου του Δημοτικού Συμβουλίου προκάλεσε εντάσεις στην διάρκεια της συζήτησης.\nΠρώτα απ’ όλα δεν υπήρχε εισήγηση στο θέμα παρά μόνο προφορική από τον Πρόεδρο της ΔΕΠΑΛ κ. Γιάννη Σκαλτσά που πρότεινε τον διαχωρισμό της ΔΕΠΑΛ και την κατάρτιση Οικονομοτεχνικής Μελέτης. Οι αντιδράσεις των δημοτικών συμβούλων των μειοψηφιών εκφράστηκαν τόσο για την προχειρότητα όσο και για την βραδύτητα με την οποία η δημοτική αρχή κινεί το πολύ σοβαρό αυτό θέμα.\nΣτην διάρκεια της συζήτησης του θέματος ο κ. Τσιφής απεκάλεσε με υβριστικό τρόπο τον επικεφαλής της μείζονος αντιπολίτευσης, με χαμηλή την ένταση της φωνής του, αλλά παρόλα αυτά τον ακούσαμε όλοι.\nΜετά από αντίδραση της κ. Πούλου αναγκάστηκε να ανακαλέσει, πληγώνοντας για άλλη μια φορά, όμως την δημοκρατική λειτουργία τους δημοτικού Συμβουλίου.\nΤη συμπεριφορά αυτή στηλίτευσαν οι επικεφαλείς των μειοψηφιών\nΌποιος ψάχνει το δίκιο του δεν θα το βρει πάντως στην συνεδρίαση του Δημοτικού Συμβουλίου Λιβαδειάς.\nΟ Πρόεδρος του Δημοτικού Συμβουλίου απείλησε δημοσιογράφο που ζήτησε το λόγο για να υπερασπιστεί τον εαυτό του, αφού ο Δήμαρχος λίγο πριν τον είχε κατηγορήσει ότι διαστρέβλωσε το περιεχόμενο γραπτών του δηλώσεων.\nΟι δηλώσεις των επικεφαλείς των μειοψηφιών ήταν βέβαια κατά αυτών των συμπεριφορών του Προέδρου του δημοτικού Συμβουλίου που παραπέμπουν σε άλλες εποχές.\nΗ εφημερίδα Βοιωτική Ωρα κι εγώ προσωπικά έχω αντιμετωπίσει αρκετές φορές την αρνητική κριτική εκ μέρους της Δημοτικής Αρχής.\nΩστόσο θα ήθελα να τονίσω ότι βασικό χαρακτηριστικό της δημοκρατίας είναι η ελεύθερη έκφραση, ο έλεγχος και ο διάλογος.\nΗ ελευθερία του τύπου είναι συνταγματικά κατοχυρωμένο δικαίωμα στη χώρα μας και ο τύπος δε τέλει υπό έλεγχο αλλά ελέγχει την εξουσία προκειμένου να την προστατεύσει από την ίδια της τη δύναμη.\nΤα παραπάνω είναι αυτονόητα για κάθε σκεπτόμενο πολίτη, όπως όμως αποδεικνύεται σε τακτικά χρονικά διαστήματα δεν είναι αυτονόητα για τη δημοτική Αρχή Λιβαδειάς.\nΠάρα πολλές είναι οι φορές που, τόσο εγώ όσο και οι συνάδελφοι μου, έχουμε γίνει μάρτυρες ιδιαίτερα προσβλητικής συμπεριφοράς απέναντι μας.\nΑναρτήθηκε από Μαρία στις 3:34 μ.μ.\nΕτικέτες απόψεις, άρθρα, ολα τα 'χει ο ...μπαξες\n"Η εφημερίδα Βοιωτική Ωρα κι εγώ προσωπικά έχω αντιμετωπίσει αρκετές φορές την αρνητική κριτική εκ μέρους της Δημοτικής Αρχής."\nΓια σένα μπορεί να ισχύει, αλλά για την "Βοιωτική Ώρα" εκπλήσσομαι.\nΠΑΣΟΚ δεν είναι ο δήμαρχος; ή δεν τα έχει καλά με τους Σκανδαλίδιδες;\nΚακία αυτή η παρένθεση.\nΣε ευχαριστούμε και εσένα και τον Βοιωτό (viotia.blogspot.com) για την ενημέρωση που μας προσφέρετε. Χωρίς εσάς θα κοιμόμασταν και εμείς, όπως όλοι οι άλλοι συμπολίτες μας που δεν διαβάζουν ούτε εφημερίδες.\n25 Σεπτεμβρίου 2007 - 7:35 μ.μ.\nΤροφωνιε, σιγουρα την "κρυάδα" εγω προσωπικά την παιρνω. Η εφημεριδα που εργαζομαι, πιστεψε με γιατι κατι ξέρω, δεν έχει αναγκη ουτε το ΠΑΣΟΚ ουτε τη ΝΔ ουτε κανέναν. Αν και είναι δύσκολο, προσπαθει να κραταει τις ισορροπιες και σίγουρα έχει μια ιδεολογική προτίμηση, ωστόσο απευθυνεται σε όλους τους πολιτες και ενημερωνει όλους τους πολιτες, όσο πιο αντικειμενικά γίνεται. Η εξουσια δεν "γουσταρει" κριτική και μαλιστα ορισμενες από τις προσωπικότητες των ηγετών μας, δεν κατανοουν ότι η γυναικα του καισαρα δεν πρεπει απλα να είναι τίμια αλλα και να φαινεται... Και δεν κατανοουν ότι οι πραξεις τους οφελουν ή βλαπτουν το γενικό συνολο και επομενως θα πρεπει να αποδεχονται την κριτική και αν είναι δυνατόν να διορθωνονται.\nΕυχαριστω για την υποστηριξη...!\n26 Σεπτεμβρίου 2007 - 10:18 π.μ.\nΗ εφημερίδα που εργάζεσαι, δεν σε πιστεύω, έχει ανάγκη το ΠΑΣΟΚ και μπορεί τώρα και την ΝΔ. Μπορεί να ξέρω κάτι και εγώ. Έχω δουλέψει και εγώ στην συγκεκριμένη εφημερίδα και κάτι ξέρω και εγώ.\nΗ εξουσία πάντως γουστάρει δεν γουστάρει θα υποστεί κριτική. Και επειδή δεν είμαστε εφημερίδες και γενικά τύπος η κριτική μας είναι και ποιο σκληρή.\n26 Σεπτεμβρίου 2007 - 9:10 μ.μ.\nΤροφωνιε, αποδειξε αυτα που λες...\nδεν ειναι ομορφο να αφηνεις τετοια υπονοουμενα.\n26 Σεπτεμβρίου 2007 - 11:17 μ.μ.\nο σκοπός μου δεν είναι να τα βάλω με την εφημερίδα που δουλεύεις. Και κακώς δηλαδή αναφέρθηκα τόσο εκτεταμένα. Τώρα αυτό που ζητάς να στο αποδείξω είναι πολύ εύκολο, αλλά θα χαλάσω το blog σου. Δεν είναι άλλωστε και πολύ δύσκολο να αποδείξει κανείς ότι στην Ελλάδα οι εφημερίδες πληρώνονται από τα κόμματα (όχι μόνο η βοιωτική ώρα). Σοβαρά πιστεύεις ότι ο μισθός σου είναι από το αντίτιμο της τιμής στο περίπτερο; Ή των αγγελιών; Ή των διαφημίσεων; Και όλα αυτά ισχύουν σε όλον τον τύπο. Ο κόσμος είναι μικρός πάντως και υπάρχουν αυτιά και μάτια. Να σου αποδείξω τι; Ότι ο ήλιος βγαίνει από την ανατολή;\nΆστο γιατί όπως είπα δεν θέλω να εκθέσω πρόσωπα αγαπητά. Αν πάντως το πάρεις ότι κωλώνω, πάρτο όπως θες.\n27 Σεπτεμβρίου 2007 - 10:07 μ.μ.\nΑς το αφησουμε επι του παροντος.\nΑν θελεις παντως να μου αποδειξεις αυτα που λες μπορεις να μου στειλεις mail\n29 Σεπτεμβρίου 2007 - 1:28 π.μ.


ΟΜΙΛΙΑ ΟΔΥΣΣΕΑ ΚΩΝΣΤΑΝΤΙΝΟΠΟΥΛΟΥ ΣΤΗ ΒΟΥΛΗ, ΓΙΑ ΤΗΝ ΚΥΡΩΣΗ ΤΟΥ ΚΡΑΤΙΚΟΥ ΠΡΟΫΠΟΛΟΓΙΣΜΟΥ ΓΙΑ ΤΟ 2010 - Καφενείο Μεγαλόπολης\nΑρχική ΑΝΑΓΝΩΣΤΕΣ ΟΜΙΛΙΑ ΟΔΥΣΣΕΑ ΚΩΝΣΤΑΝΤΙΝΟΠΟΥΛΟΥ ΣΤΗ ΒΟΥΛΗ, ΓΙΑ ΤΗΝ ΚΥΡΩΣΗ ΤΟΥ ΚΡΑΤΙΚΟΥ ΠΡΟΫΠΟΛΟΓΙΣΜΟΥ ΓΙΑ...\nΟΜΙΛΙΑ ΟΔΥΣΣΕΑ ΚΩΝΣΤΑΝΤΙΝΟΠΟΥΛΟΥ ΣΤΗ ΒΟΥΛΗ, ΓΙΑ ΤΗΝ ΚΥΡΩΣΗ ΤΟΥ ΚΡΑΤΙΚΟΥ ΠΡΟΫΠΟΛΟΓΙΣΜΟΥ ΓΙΑ ΤΟ 2010\nΟ φετινός προϋπολογισμός, όλοι ξέρουμε ότι συντάχθηκε υπό την ασφυκτική πίεση του χρόνου\nκαι κάτω από εξαιρετικά δύσκολες οικονομικές και δημοσιονομικές συνθήκες: Οικονομική ύφεση, δημοσιονομικός εκτροχιασμός, το έλλειμμα να φτάνει στο 12.7% και το έλλειμμα αξιοπιστίας και εμπιστοσύνης να έχει φτάσει στο ζενίθ.\nΓνωστό σε όλους είναι και το γεγονός, ότι στον εκτροχιασμό αυτό της οικονομίας δεν οδηγηθήκαμε εξ’ αιτίας της διεθνούς οικονομικής κρίσης. Απλά η διεθνής οικονομική κρίση, ήρθε τη στιγμή που στη χώρα μας κορυφωνόταν ήδη μια εσωτερική οικονομική, πολιτική και κοινωνική κρίση. Ήρθε σε μια χρονική στιγμή, που ήδη η χώρα είχε μπει σε τροχιά επιβράδυνσης. Όταν οι παραγωγικές επενδύσεις και η ανταγωνιστικότητα της χώρας είχαν πληγεί ανεπανόρθωτα.\nΔεν έφερε σε κατάσταση ασφυξίας την ελληνική κοινωνία η διεθνής οικονομική κρίση. Την βρήκε σε κατάσταση ασφυξίας. Σε κατάσταση ασφυξίας που προκλήθηκε από την έλλειψη ανταγωνιστικότητας της ελληνικής οικονομίας, τα δυσμενή οικονομικά μεγέθη και την έλλειψη ρευστότητας.\nΑπό μία κυβέρνηση, που ενώ είχε τη δυνατότητα να λάβει μέτρα για την αντιμετώπιση της κρίσης, υπέβαλλε παραπλανητικά και ουτοπικά στοιχεία στους προϋπολογισμούς των προηγούμενων ετών.\nΒέβαια, κάποιοι τότε στην Ευρώπη σφύριζαν αδιάφορα.\nΕμείς, προκειμένου να μη βρεθούμε στο μέλλον αντιμέτωποι με αντίστοιχα φαινόμενα του παρελθόντος, που αμαύρωσαν την εικόνα της χώρας και έπληξαν βαθιά την αξιοπιστία της, προωθούμε την ανεξαρτητοποίηση της Εθνικής Στατιστικής Υπηρεσίας.\nΉδη στον προϋπολογισμό που καταθέσαμε, ως απόδειξη των προθέσεών μας για διαφάνεια, αποτυπώνεται το πραγματικό ποσοστό της ανεργίας, ώστε να αντιμετωπισθεί αποτελεσματικά επιτέλους το ζήτημα και όχι να «κρύβεται κάτω από το χαλί» με τακτικές όπως η απασχόληση σε Stage.\nΗ ανεργία, που κάτω και από την παρούσα οικονομική συγκυρία έχει πάρει μεγάλες διαστάσεις, και πλήττει κυρίως τις γυναίκες, τους νέους και τα άτομα που απέχουν λίγα χρόνια από τη συνταξιοδότηση, οδηγεί αναπόφευκτα σε μείωση της κατανάλωσης και σε αυξημένες δαπάνες για το κοινωνικό κράτος.\nΔεδομένων των περιστάσεων, ο προϋπολογισμός του 2010 δεν θα μπορούσε να είναι ο προϋπολογισμός, τον οποίο θα θέλαμε πραγματικά να καταθέσουμε.\nΕίναι όμως το πρώτο μέτρο, το πρώτο βήμα.\nΜε το φετινό προϋπολογισμό, αλλάζουμε το αναπτυξιακό πρότυπο της χώρας και το στρέφουμε στην κατεύθυνση της πράσινης ανάπτυξης. Κεντρική δέσμευση της Κυβέρνησης αποτελεί η αύξηση των επενδύσεων, με το πρόγραμμα δημοσίων επενδύσεων να αυξάνεται στο 4,2 % του ΑΕΠ (800 εκ.).\nΣήμερα, σας θυμίζω ότι, σε επιχειρήσεις οφείλονται 435 εκατομμύρια ευρώ για επενδυτικά σχέδια,\nτα οποία εγκρίθηκαν από το 2004 έως σήμερα.\nΕίναι χαρακτηριστικό ότι μόνο για σχέδια της Κεντρικής Υπηρεσίας του Υπουργείου Οικονομίας, από το 2004 έως 31/12/2007, δηλαδή για παλαιά επενδυτικά σχέδια, οφείλονται προς επιχειρήσεις 200 εκατομμύρια και από αυτά, το 70% αφορά σε οφειλές για επενδυτικά σχέδια που έχουν ήδη ολοκληρωθεί.\nΟ φετινός προϋπολογισμός είναι μια σαφής, αποφασιστική απάντηση στην ασφυκτική κατάσταση που καλούμαστε να αντιμετωπίσουμε. Δεν συρρικνώνουμε τις κοινωνικές δαπάνες. Τις εξορθολογίζουμε μέσα από στοχευμένες κινήσεις που θα φέρουν ουσιαστικά αποτελέσματα.\nΠρωταρχικός μας στόχος, η διατήρηση και η ενίσχυση της κοινωνικής συνοχής. Η εξασφάλιση της προοπτικής, της δικαιοσύνης και της αξιοπρέπειας των πολιτών.\nΚαι πώς το επιτυγχάνουμε;\nΔεν κάνουμε απλά αναδιάταξη δαπανών. Κάνουμε αναδιάταξη προτεραιοτήτων.\nΓιατί για αναδιάταξη προτεραιοτήτων πρόκειται, όταν μειώνουμε τις εξοπλιστικές δαπάνες για να επιδοτήσουμε τις ασφαλιστικές εισφορές των νέων και για να αυξήσουμε τις αγροτικές συντάξεις.\nΌταν χρηματοδοτούμε το έκτακτο επίδομα κοινωνικής αλληλεγγύης, από τη φορολόγηση των κερδών των μεγάλων επιχειρήσεων.\nΌταν αυξάνουμε το επίδομα ανεργίας κατά 5%, μειώνοντας την επιχορήγηση διαφόρων φορέων.\nΌταν καταργούμε την απόσυρση, αλλά αυξάνουμε τις δαπάνες για την εκπαίδευση.\nΌταν μειώνουμε τις καταναλωτικές δαπάνες κατά 24%, για να αυξήσουμε το πρόγραμμα δημοσίων επενδύσεων στο 4,2% του ΑΕΠ.\nΌταν αυξάνουμε τους φόρους σε ποτά και τσιγάρα, προκειμένου να χρημ\nατοδοτήσουμε την πρόσληψη 3000 νοσηλευτών στα νοσοκ\nομεία και την αύξηση της επιστροφής του ΦΠΑ στους αγρότες.\nΓιατί για εμάς αποτελεί προτεραιότητα η στήριξη του ΕΣΥ.\nΕνδεικτικά αναφέρω μόνο, ότι όσα κρεβάτια ΜΕΘ δεν άνοιξε η απελθούσα κυβέρνηση τα προηγούμενα έξι χρόνια, τα ανοίξαμε εμείς στις εξήντα πρώτες ημέρες της διακυβέρνησής μας. Είναι προφανές ότι η προηγούμενη κυβέρνηση ασχολήθηκε με το «ΕΓΩ» αντί με το «ΕΣΥ», είναι προφανές ότι δεν ασχολήθηκε με τον Έλληνα πολίτη και τις πραγματικές ανάγκες του ελληνικού λαού.\nΚυρίες και κύριοι συνάδελφοι, θα ήθελα να θυμίσω σε όλους μας, ότι η Ελλάδα δεν είναι η μοναδική χώρα στην Ευρωπαϊκή Ένωση που δέχεται τα πυρά των διεθνών οίκων αξιολόγησης. Ο Οίκος Standard & Poor’s προειδοποίησε με επικείμενη υποβάθμιση την Πορτογαλία και αναθεώρησε σε αρνητικές, τις οικονομικές προοπτικές της Ισπανίας, θέτοντας την τέταρτη μεγαλύτερη οικονομία της Ευρωζώνης στον προθάλαμο της πιστοληπτικής υποβάθμισης. Σε ανάλογη θέση βρίσκεται η οικονομία της Βρετανίας.\nΠαράλληλα, κυρίες και κύριοι συνάδελφοι, χωρίς να θέλω να υποτιμήσω την αξιοπιστία των διεθνών οίκων, αλλά και τη σοβαρότητα της οικονομικής κατάστασης, ας μη ξεχνάμε ότι οι ίδιοι οίκοι ακόμη και μέχρι τις 16.09.2008, τη μέρα που η Lehman Βrothers υπέβαλε αίτηση πτώχευσης, έκριναν την πιστοληπτική της ικανότητα με «Α» και επιβεβαίωναν ότι είχε επαρκή ρευστότητα. Βάσει και της θεωρίας της αόρατης χείρας του Άνταμ Σμιθ, θα μπορούσε κανείς να πει, ότι οι μηχανισμοί των αγορών δεν εξαπολύουν χωρίς λόγο επίθεση έναντι των ασθενέστερων οικονομιών της Ευρωζώνης, αλλά οι κερδοσκοπικές βλέψεις, καθοδηγούν ένα γενικότερο αρνητικό κλίμα για τις χώρες αυτές.\nΚλείνοντας, θέλω να πω ότι η ηγεσία είναι αυτή που δημιουργεί όραμα, αξίες, στρατηγική και φέρνει αποτελέσματα. Και ο πρωθυπουργός, με την ομιλία του στο Ζάππειο την προηγούμενη Δευτέρα, απέδειξε, ότι η κυβέρνηση αυτή έχει και όραμα και αξίες και σχέδιο για να οδηγήσει τη χώρα στην έξοδο από την κρίση.\nΑυτό που η κοινωνία περιμένει σήμερα από εμάς, είναι ειλικρίνεια, συστράτευση και σκληρή δουλειά. Οι πολίτες είναι έτοιμοι να θυσιάσουν κάποιες απ’ τις απαιτήσεις τους, αρκεί να πιστέψουν ότι υπάρχει όραμα και σχέδιο για την έξοδο από την κρίση. Η κοινωνία είναι ώριμη για να αντιμετωπίσει τις δυσκολίες, αρκεί να ξέρει ότι το δημόσιο χρήμα δεν σπαταλάτε ασύστολα αλλά χρησιμοποιείται για το κοινό καλό.\nΑρκεί να δει αποτελέσματα.\nΑπό αυτό θα κριθούμε και γι’ αυτό θα δώσουμε τον καλύτερό μας εαυτό για να το πετύχουμε.\nΠροηγούμενο άρθροΤΙ ΕΙΠΕ Ο ΔΗΜΑΡΧΟΣ ΜΕΓΑΛΟΠΟΛΗΣ ΓΙΑ ΤΗΝ ΤΗΛΕΘΕΡΜΑΝΣΗ!\nΕπόμενο άρθροΔΙΑΜΑΡΤΥΡΙΑ ΕΡΓΑΤΙΚΟΥ ΚΕΝΤΡΟΥ ΑΡΚΑΔΙΑΣ ΓΙΑ ΤΑ ΟΡΥΧΕΙΑ ΔΕΗ ΜΕΓΑΛΟΠΟΛΗΣ


VonShef Πιατοθήκη / Στεγνωτήριο Πιάτων, Διώροφη & Θήκη για Μαχαιροπίρουνα 43 x 33 x 27cm, Matte Black - 1000289 | Kooqie\nΑρχική / Smart home / Οικιακός εξοπλισμός / Εξοπλισμός Κουζίνας / VonShef Πιατοθήκη / Στεγνωτήριο Πιάτων, Διώροφη & Θήκη για Μαχαιροπίρουνα 43 x 33 x 27cm, Matte Black - 1000289\nΔιώροφη πιατοθήκη/ στεγνωτήριο πιάτων με ασορτί θήκη για μαχαιροποήρουνα.\nΜε αναδιπλούμενο design. Μπορεί να μετατραπεί σε μία επίπεδη επιφάνεια, πλάτους 2 εκατοστών, για εύκολη αποθήκευση.\nPowder-coated σιδερένιος σκελετός, ανθεκτικός στην σκουρία.\nΔιαστάσεις: 43 x 33 x 27cm. Διπλωμένη: 36 x 36 x 2cm\nΚομψό πρακτικό σετ: πιατοθήκη και θήκη για μαχαιροπήρουνα. Η διώροφη πιατοθήκη μπορεί να κρατήσει μέχρι 21 μεγάλα πιάτα και έχει επιπλέον χώρο για την τοποθέτηση ποτηριών, μπωλ και άλλων κουζινικών ειδών.\nΟ δίσκος στο κάτω μέρος "παγιδεύει" το επιπλέον νερό και διατηρεί τον πάγκο σου καθαρό.\n'Εξυπνη λύση για κάθε κουζίνα. Προσφέρει αρκετό χώρο για να στεγνώσεις και να τοποθετήσεις μεγάλο αριθμό κουζινικών. Χάρη στην ενισχυμένη, σιδερένια επίστρωση, το σετ είναι ανθεκτικό στην σκουριά, ενώ το ματ φινίρισμα, κολακεύει κάθε κουζίνα.\nΓια να καθαρίσεις το σετ, χρησιμοποίησε ένα μαντηλάκι ή ένα πανάκι. ΔΕΝ χρειάζεται επιπλέον καθαριστικά.


Το νέο Honda Civic Type-R ξεκινά από 49.750 ευρώ - Free Sunday\nTo Honda Civic Type-R της νέας γενιάς και των 320 ίππων είναι διαθέσιμο κατόπιν παραγγελίας και στην Ελλάδα, σε δύο εκδόσεις. Οι τιμές του ξεκινούν από τις 49.750 ευρώ για τη στάνταρ εκδοχή του και από τις 53.650 ευρώ για αυτή με το σύστημα πλοήγησης Connect Navi.\nΤο νέο Honda Civic Type R έχει κατασκευαστεί εξ αρχής για να προσφέρει την πιο απολαυστική οδηγική εμπειρία στην κατηγορία των hot hatches, τόσο στο δρόμο όσο και στην πίστα. Βασισμένο σε εντελώς νέες σχεδιαστικές αρχές εξελίχθηκε παράλληλα με το νέο, στάνταρ μοντέλο Civic hatchback, με αμοιβαία οφέλη για τη δυναμική συμπεριφορά και την πολιτισμένη λειτουργία και των δύο. Συνεχίζει την κληρονομιά της οικογένειας hatchback υψηλών επιδόσεων της Honda, συνδυάζοντας τη γνήσια δυναμική της κίνησης μπροστά (FWD) με εντυπωσιακή σχεδίαση και μελετημένη αεροδυναμική.\nΗ μέγιστη ισχύς από τον βελτιστοποιημένο και πιο πολιτισμένο κινητήρα 2.0 VTEC TURBO είναι 320 ίπποι στις 6.500 σ.α.λ., και η μέγιστη ροπή 400 Nm -από τις 2.500 έως τις 4.500 σ.α.λ. Η επιτάχυνση 0-100 χλμ./ ώρα ολοκληρώνεται σε 5,7 δεύτερα και η τελική ταχύτητα αγγίζει τα 272 χλμ./ ώρα, που σημαίνει ότι είναι το πιο γρήγορο, και με την καλύτερη επιτάχυνση μοντέλο της κατηγορίας του. Επίσης, είναι το ταχύτερο Type-R που έχει περάσει ποτέ από το Nürburgring Nordschleife με χρόνο γύρου 7: 43.8.\nΤο 2017 Type-R διαθέτει μεγαλύτερη σειρά προγραμμάτων οδήγησης, προσθέτοντας μία ρύθμιση «Comfort» στο στάνταρ «Sport» και στο «+R» mode που προορίζεται για την πίστα. Όλα προσαρμόζουν την ενδοτικότητα της ανάρτησης, τη γεωμετρία διεύθυνσης και την απόκριση του γκαζιού του αυτοκινήτου, ανάλογα με τις απαιτήσεις (on demand). Συγκριτικά με το προηγούμενο Type R, η σημαντικότερη διαφορά μεταξύ των δυνάμεων απόσβεσης κάθε προγράμματος προσφέρει τώρα μεγαλύτερη χρηστικότητα σε μεγαλύτερη ποικιλία οδικών συνθηκών. Αξίζει να σημειωθεί ότι το Comfort mode προσφέρει υψηλό βαθμό ενδοτικότητας, μαζί με πιο ομαλή απόκριση διεύθυνσης.


Γενικά αγγλικά, Dublin, Ιρλανδία 2018/2019\nΔιδασμένος από τα σχολεία του Λονδίνου και του Eastbourne, το μάθημα Γενικών Αγγλικών έχει σχεδιαστεί για να βελτιώσει τις βασικές δεξιότητες αγγλικών των μαθητών, είτε είναι προχωρημένοι μαθητές είτε μόλις ξεκινούν.\nΘέλουμε να σιγουρευτούμε ότι αξιοποιείτε στο έπακρο τα μαθήματά σας και να βελτιώσετε όσο το δυνατόν περισσότερο την ευχέρεια και την ακρίβεια. Το μάθημα της Γενικής Αγγλικής θα επικεντρωθεί στα εξής:\nΜιλώντας και Ακούγοντας\nΤα μαθήματα γενικής αγγλικής γλώσσας είναι μια φανταστική ευκαιρία να σπουδάσετε αγγλικά ενώ ζείτε στο Ηνωμένο Βασίλειο, είτε διαμένετε μακροπρόθεσμα ή βραχυπρόθεσμα.\nΜπορείτε να επιλέξετε να μάθετε αγγλικά στη ζωντανή πόλη του Λονδίνου ή στο πιο χαλαρωτικό περιβάλλον του Eastbourne, στη νότια ακτή της Αγγλίας. Τα δίδακτρα μας έχουν σχεδιαστεί για να βελτιώσουν τις βασικές ικανότητές σας στην αγγλική γλώσσα, ώστε να μπορείτε εύκολα να χρησιμοποιείτε τις γλωσσικές δεξιότητές σας καθημερινά.\nΣτόχος μας είναι να διασφαλίσουμε ότι θα πετύχετε τους στόχους σας. Μελετώντας μαζί μας σημαίνει ότι θα σας παρασχεθεί τακτική παρακολούθηση της προόδου, την εργασία, τα σεμινάρια και τα κουίζ με σκοπό να σας βοηθήσουμε να πετύχετε.\nΘα έχετε τη δυνατότητα να γνωρίσετε την ποικιλία του βρετανικού πολιτισμού και να συναντήσετε ανθρώπους από όλο τον κόσμο. Εάν θέλετε να αποκτήσετε επίσης κάποια εργασιακή εμπειρία ενώ βρίσκεστε στο Ηνωμένο Βασίλειο, η βραβευμένη ομάδα μας μπορεί να σας βοηθήσει να βρείτε τοποθετήσεις (διαθέσιμες μόνο για φοιτητές της ΕΕ), δημιουργώντας το ιδανικό περιβάλλον για να εξασκήσετε τις δεξιότητες που έχετε μάθει στο μακρόπνοο σας, μαθήματα αγγλικών.\nΤο μάθημα γενικών αγγλικών του Twin περιλαμβάνει:\nΤακτική παρακολούθηση της προόδου - αυτό θα γίνει με τον δάσκαλό σας παράλληλα με τις μηνιαίες δοκιμές προόδου και τα διήμερα σεμινάρια για να μετρήσετε το επίτευγμά σας και να επισημάνετε περιοχές που απαιτούν ιδιαίτερη προσοχή.\nΠρότυπο μαθήματος - 20 μαθήματα την εβδομάδα, Δευτέρα έως Παρασκευή\nΔευτεροβάθμια εκπαίδευση: 9 π.μ. έως 12.30 μ.μ. (περιλαμβάνει διάλειμμα 30 λεπτών)\nΑπογευματινά δίδακτρα: 1.30μ.μ. έως 5.00μμ (περιλαμβάνει διάλειμμα 30 λεπτών)\nΠρωί (μόνο στο Λονδίνο): 1-7 εβδομάδες: £ 195 την εβδομάδα. 8-11 εβδομάδες: £ 175 την εβδομάδα. 12-23 εβδομάδες: £ 155 την εβδομάδα. 24 εβδομάδες: £ 140 την εβδομάδα. Απογευματινά μαθήματα (Λονδίνο\nLink to and share "Γενικά αγγλικά, Dublin, Ιρλανδία 2018/2019"


Ξενέρωτες: Έκοψε το πέος του συντρόφου της με κλαδευτήρι ενώ κοιμόταν\nΈκοψε το πέος του συντρόφου της με κλαδευτήρι ενώ κοιμόταν\nΣτην Αργεντινή, η 26χρονη αρχιτέκτοντας Brenda Barattini έκοψε, με ένα ζευγάρι ψαλίδια κηπουρικής, το πέος και τους όρχεις του 40χρονου συντρόφου της και τραγουδιστή Sergio Fernandez. Ο άτυχος τραγουδιστής της reggae μεταφέρθηκε στο νοσοκομείο και σώθηκε μετά από αιμοραγία.\nΗ Barattini είχε φτιάξει σε σημειωματάριο μια λίστα με συμβουλές για το πως να ακρωτηριάσουν οι γυναίκες το μόριο του συντρόφου τους. Ο δικηγόρος της, Κάρλος Νάι, ισχυρίστηκε ότι η 26χρονη ξανθιά υπερασπίστηκε τον εαυτό της από μια σεξουαλική επίθεση αφού ξεγελάστηκε και άφησε τον Σέργιο να μπει στο διαμέρισμά της. Αντίθετα, ο Fernandez και ο δικηγόρος τους δήλωσαν ότι η Barattini, η οποία διατηρούσε σχέση με τον Fernandez, έπαιξαν ένα ερωτικό παιχνίδι και το άτυχο θύμα έδεσε τα μάτια του. Έτσι, η Barattini βρήκε την ευκαιρία να του κόψει το πέος καθώς κοιμόταν στο διαμέρισμά της στην κεντρική πόλη της Κόρδοβα της Αργεντινής.\nΟι σημειώσεις στο βιβλίο, που βρέθηκαν από τους ερευνητές στο διαμέρισμά της, περιλαμβάνουν λέξεις και εκφράσεις όπως το «νυστέρι», «κόψτε», «ταινία» και «το κινητό του» και τελειώνουν με το μήνυμα «Ζητήστε βοήθεια». Η Barattini, που είχε μόλις αποφοιτήσει από το πανεπιστήμιο, κρατείται στη φυλακή όσο διεργείται προανάκριση. Το ζευγάρι διατηρούσε σχέση για αρκετούς μήνες. Μάλιστα, ο δικηγόρος του άτυχου Fernandez, δήλωσε ότι ο πελάτης του δέχθηκε επίθεση από την Barattini αφού της είπε ότι ήθελε να χωρίσουν. Η αρχιτέκτονας είχε ήδη βρει στο κινητό του μηνύματα που πρόδιδαν ότι είχε σχέση με άλλες γυναίκες.\nΗ Brenda Barattini παραδέχθηκε ότι οι τραυματισμοί που προκάλεσε στο θύμα της είναι πολύ σοβαροί και ότι μπορεί ακόμα και να μην μπορέσει ποτέ να κάνει παιδιά. Η θύτης θα εξεταστεί από ψυχίατρο. Απ' την άλλη, ευτυχώς που όταν ο Fernandez μεταφέρθηκε στο νοσοκομείο, εφημέρευε ο ουρολόγος της κλινικής που τον βοήθησε με τον τραυματισμό.


Βank of America: Οι ελληνικές τράπεζες αποκτούν νέα δυναμική\nH κατακόρυφη μείωση των κόκκινων δανείων δίνει νέα δυναμική και αλλάζει το επενδυτικό προφίλ των ελληνικών τραπεζών, αναφέρει η Bank of America σε νέο της report.\nΗ Bank of America ξεκινά την αξιολόγηση των ΕΤΕ, Πειραιώς και Eurobank με θετική στάση. Οι μεγάλες μειώσεις των NPEs δημιουργούν θετική δυναμική, ενώ η ΕΤΕ και η Eurobank φαίνονται πιο κοντά στην επίτευξη των επιδιωκόμενων μονοψήφιων δεικτών NPE, σημειώνεται.\nΤα υψηλότερα κεφάλαια δίνουν επιλογές στις δύο τράπεζες, εξηγεί η αμερικανική τράπεζα. Τα χαμηλότερα κεφάλαια της Πειραιώς μειώνουν την ευελιξία. Ωστόσο βλέπει αξία στο ομόλογο Τier2 (Πειραιώς) και στα senior preferred της ΕΤΕ και της Eurobank.\nΜε ισχυρές ανοδικές τάσεις στην ποιότητα του ενεργητικού, η BofA βλέπει λόγους για να αποκτά εποικοδομητική στάση για επιλεγμένες ελληνικές τράπεζες.\nΘετικά διακείμενη είναι ιδιαίτερα για τους senior τίτλους της Eurobank 2% και 2,25%, με σύσταση overweight και ETE με 2,75% επίσης με σύσταση overweight. Παράλληλα, «βλέπει» αξία στον τίτλο Tier 2 – σύσταση overweight Πειραιώς 5,5%.\nΑπό την αντίθετη πλευρά, δεν πείθει το AT1 της Πειραιώς, δεδομένου ότι τα κεφάλαια της τράπεζας είναι συγκριτικά πιο αδύναμα και η σύσταση είναι μmarket weight τον τίτλο της Πειραιώς 8,75%. Η BofA αναμένει ότι οι περισσότερες ελληνικές τράπεζες θα φτάσουν σε μονοψήφιο δείκτη NPE μέχρι το 2022 – αρκετά μεγάλο επίτευγμα αν αναλογιστεί κανείς το σημείο εκκίνησης.


Liberals: Münchau: Η ευημερία των αριθμών και η χαμένη γενιά της Ελλάδας\nMünchau: Η ευημερία των αριθμών και η χαμένη γενιά της Ελλάδας\nΚάποτε το έλεγαν για τους Γερμανούς: Himmelhoch jauchzend, zu tode betrübt - ουράνια ευδαιμονία και μετά νεκρική θλίψη. Αν δούμε τους πρόσφατους δείκτες επιχειρηματικής εμπιστοσύνης, η ευρωζώνη δείχνει να το βίωσε ανάποδα. Έχοντας ξεφύγει από τη βαθιά ύφεση, τώρα έχει μπει σε στάδιο ευφορίας.Κάποια από τα πρόσφατα στοιχεία δείχνουν ότι η οικονομία της ευρωζώνης σύντομα θα υπερθερμανθεί. Ο δείκτης ΡΜΙ Markit ανήλθε σε υψηλό 35 μηνών αυτόν τον μήνα. Ο δείκτης επιχειρηματικού κλίματος Ifo της Γερμανίας έχει ανέβει τον μισό δρόμο μέχρι το προηγούμενο κυκλικό υψηλό του, επίπεδο που μπορεί να πιάσει φέτος, με τις τρέχουσες τάσεις. Σε κάθε περίπτωση, αν πιστεύετε ότι αυτοί οι δείκτες σηματοδοτούν μια δυναμική και ευρεία ανάκαμψη της οικονομίας, κάνετε τεράστιο λάθος.\nΑν παρακολουθήσουμε όσα έχουν δείξει αυτοί οι δείκτες στο παρελθόν, παρατηρούμε ότι υπάρχει ένα μοτίβο. Μοιάζουν με ωοειδείς καμπύλες, με λίγες αιχμηρές γωνίες. Ό,τι ανεβαίνει κατεβαίνει και τώρα ανεβαίνει πάλι. Δεν υπάρχει καμία μόνιμη μεταβολή. Το μόνο που φαίνεται είναι οι συνηθισμένοι κύκλοι - ορισμένοι μεγαλύτεροι, κάποιοι μικρότεροι. Η κρίση της ευρωζώνης ήταν απλώς μια πτωτική βουτιά, έστω και ελαφρώς μεγαλύτερη από τις συνήθεις. Τώρα η βελόνα δείχνει προς την αντίθετη κατεύθυνση.\nΤι μας δείχνουν, επομένως, αυτά τα δεδομένα; Δεν είναι εντελώς άχρηστα. Προσφέρουν έναν χρήσιμο δείκτη για την οικονομική θέση της ευρωζώνης στον επιχειρηματικό κύκλο. Μας λένε ότι η ευρωζώνη -ή στην περίπτωση της Γερμανίας ο δείκτης Ifo- βρίσκεται σε ένα ελαφρώς προχωρημένο στάδιο της κυκλικής ανάκαμψης. Αυτό όμως το γνωρίζαμε.\nΑν συνδυαστούν αυτοί οι δείκτες με άλλα κυκλικά δεδομένα, όπως η βιομηχανική παραγωγή και οι λιανικές πωλήσεις, τα πράγματα δείχνουν ότι η ανάκαμψη προχωράει ακριβώς όπως λένε οι επίσημοι φορείς ότι προχωρά. Βεβαίως, είναι πολύ καλύτερο να ξεπερνάς τις προβλέψεις, παρά να μένεις πίσω σε αυτές. Αλλά και πάλι, οι προβλέψεις από μόνες τους ήταν πολύ δυσοίωνες.\nΤεχνικώς, οι δείκτες εμπιστοσύνης είναι βαρόμετρα τάσης. Οι δείκτες που βλέπουμε μας δίνουν μια ένδειξη για το τι συμβαίνει τώρα, δεν επηρεάζονται από το τι συνέβαινε πριν. Σου λένε το πόσο γρήγορα βελτιώνονται τα πράγματα. Σε αντίθεση με τα στατικά βαρόμετρα, δεν συνυπολογίζουν το πόσο άσχημη είναι η κατάσταση. Τα βαρόμετρα τάσης καθορίζουν το πώς νιώθουν οι επενδυτές. Τα στατικά μέτρα καθορίζουν το πώς νιώθει ο κόσμος.\nΤα στατικά βαρόμετρα δεν ανταποκρίνονται όμως πάντα στο πώς νιώθει ο κόσμος οποιαδήποτε στιγμή. Και αυτά τα βαρόμετρα δείχνουν μια πολύ διαφορετική κατάσταση: Η ανεργία στην ευρωζώνη είναι 11,9% σε σύγκριση με 6,7% στις ΗΠΑ. Το ΑΕΠ βρίσκεται σχεδόν 9% χαμηλότερα από εκεί που θα βρισκόταν αν συνεχιζόταν αδιάλειπτα η τάση του 1999-2007. Ο καθαρός σχηματισμός σταθερού κεφαλαίου κινείται 25% χαμηλότερα από όσο αναμενόταν και η βιομηχανική παραγωγή κινείται 16% χαμηλότερα από τη μακροχρόνια τάση, με βάση τους υπολογισμούς μου πάνω στα στοιχεία της Eurostat. Ακόμη κι αν η ψυχολογία είχε ομαλοποιηθεί, η οικονομία σίγουρα δεν έχει ομαλοποιηθεί.\nΑν αγνοήσετε τη στατιστική κατάσταση και επικεντρωθείτε στην τάση, στο τέλος θα καταλήξετε να κοροϊδεύετε τον εαυτό σας και τους άλλους.\nΣτις περισσότερες φορές, τα στατικά βαρόμετρα δεν έχουν μεγάλη σημασία. Η οικονομική δραστηριότητα τείνει να εξελίσσεται πάνω σε μια σταθερή γραμμή τάσης. Αν μια ύφεση σε ρίξει κάτω από τη γραμμή της τάσης, η ανάκαμψη σε επαναφέρει. Είναι ένα σύστημα αυτοεξισορρόπησης. Υπάρχουν όμως φορές, όπως στην εποχή μας, που η οικονομία γίνεται εσωτερικά ασταθής, όταν δεν επιστρέψει στην ισορροπία, στη σταθερή κατάσταση γύρω από την οποία κανονικά κυμαίνεται. Εκεί, οι προβλέψεις γίνονται δύσκολες και δυσάρεστες.\nΑυτό που βιώνουμε στην ευρωζώνη δεν είναι μια τυπική ύφεση. Πολλές χώρες υποφέρουν από κρίσεις αξιόχρεου, ορισμένες στον ιδιωτικό τομέα, κάποιες στον δημόσιο, μερικές και στα δύο. Το τραπεζικό σύστημα παραμένει βυθισμένο σε πολλά τμήματά του. Οι αγορές εργασίας είναι διαλυμένες στις περιφερειακές οικονομίες.\nΑν αγνοήσετε τη στατική μέτρηση και επικεντρωθείτε μόνο στην τάση, καταλήγετε να κοροϊδεύετε τους εαυτούς σας και τους άλλους.\nΗ τρέχουσα ευφορία στις αγορές συνιστά θρίαμβο της τάσης έναντι των στατικών στοιχείων. Αν το ελληνικό ΑΕΠ, έχοντας διολισθήσει κατά 25%, αναπτυσσόταν 2% ετησίως από σήμερα, οι Ευρωπαίοι αξιωματούχοι και οι πωλητές ομολόγων χωρίς αμφιβολία θα πανηγύριζαν ότι οι πολιτικές λιτότητες αποδίδουν. Αλλά στην πραγματικότητα, θα το νιώθαμε ως μόνιμη ύφεση.\nΟπότε, πώς μπορούμε να καθορίσουμε αν μια οικονομία ανακάμπτει; Το καλύτερο, κατ' εμέ, βαρόμετρο για την ευρωζώνη θα ήταν η απασχόληση ως ποσοστό του ενεργού πληθυσμού. Οι βαθιές υφέσεις τείνουν να εξοστρακίζουν για πάντα τους αποθαρρυμένους εργαζόμενους από την αγορά εργασίας. Αυτό το βαρόμετρο, θα συνυπολόγιζε αυτήν την επίδραση. Σύμφωνα με τα δεδομένα του 2013 από τον ΟΟΣΑ, ο συντελεστής αυτός ήταν 61,4% στην Ελλάδα το 2007 και 51,3% στα τέλη του 2012 - και πιθανόν χαμηλότερα σήμερα. Για την Ισπανία τα μεγέθη είναι 66,6% και 56,2%.\nΠόσο καιρό θα κάνουν η Ελλάδα κι η Ισπανία να φτάσουν στα προ κρίσης επίπεδα απασχόλησης;\nΤα 10 χρόνια είναι αισιόδοξη πρόβλεψη. Ίσως περάσει μια ολόκληρη γενιά. Μόνο τότε θα μπορούμε αξιόπιστα να μιλήσουμε για οικονομική ανάκαμψη. Αλλά μέχρι τότε, οι διάφοροι δείκτες ΡΜΙ θα έχουν ανέβει και θα έχουν κατέβει πολλές φορές.\nΑναρτήθηκε από Liberals στις 12:11 μ.μ.\nΒΙΝΤΕΟ-Σωστός ο Κούλογλου! Σιγά μην πει ΜΑΛ@ΚΙΑ ΕΙΠΑ!


Woman in Blogs: Όχι ακόμα...\nΌχι, δεν θα αγανακτήσω, δεν θα θυμώσω, δεν θα δω τη ματαιότητα των συμβιβασμών μου.\nΘα τρομοκρατηθώ αρκετά για να παραμείνω δεμένη στο άρμα της εξουσίας του ευρύτερου κέντρου, φοβούμενη την ακροδεξιά, λιδορώντας την αριστερά. Αυτό έμαθα να κάνω.\nΔεν σκέφτηκα αλλιώς όταν τα παιδιά δολοφούνταν με τις κακοτεχνίες των δρόμων και τις παράνομες διαφημιστικές πινακίδες, με τις ουσίες, με τις λάθος ή καθυστερημένες παροχές υγείας, τις μολυσματικές ασθένειες και φυσικά δεν συγκινήθηκα με τους βαρείς τραυματισμούς στο σώμα και την ψυχή.\nΓιατί να με ταρακουνήσει, περισσότερο από το politically correct βέβαια, η τελευταία δολοφονία με μαγκάλι;\nΈμαθα πως κοιτώντας τη δουλειά μου, θα ξεφύγω από όλα τα κακά, θα γλιτώσω από τη μήνη της εξουσίας.\nΕντάξει, μπορεί να μην έζησα, όμως επιβίωσα. Αλλά αυτός δεν ήταν ο σκοπός; Να υπάρχεις με κάθε μέσο, να φαίνεσαι με κάθε τίμημα, να ελίσσεσαι την κατάλληλη στιγμή, να χαιρετάς τους ευηπόληπτους; Α, έτσι τα βρήκα κι έτσι θα πορευτώ.\nΓια μένα είναι σημαντική η κληρονομιά των προγόνων, των παλιότερων. Ξέρετε, αυτών που ζούσαν αγαπημένοι και ευχαριστημένοι με τα λίγα... Η αλήθεια είναι ότι δεν ξέρω ποια εποχή τους να πρωτοδιαλέξω: τα Δεκεμβριανά (μέρα που είναι); το κραχ; την άνοδο του φασισμού; τον πόλεμο; το εμφύλιο; τη δικτατορία; τη δουλεία;\nΑλλά γιατί να βασανίζομαι; Οι εκπρόσωποι του κέντρου με τo succes story πολλά από αυτά μου έχουν προσφέρει στο πιάτο και είμαι σίγουρη πως ακόμα κι άλλα θα μου σερβίρουν.\nΌχι ακόμα, λοιπόν...\nΘα συνεχίσω να αναρωτιέμαι αν υπάρχει άλλος δρόμος... Κι αν στη Γερμανία, όπου έχουν βρει τη λύση και σώζουν με αυτή κι άλλες χώρες, ένα στα δέκα παιδιά βρίσκεται κάτω από το όριο της φτώχειας, ε, δεν φταίει η εξουσία για όλα. Ας έβοσκαν βουβάλια, ας έφτιαχναν ένα application, ας καλλιεργούσαν ένα φύκι, τόσες λύσεις έχουν ξεπηδήσει μέσα στην κρίση! Αν δεν έχουν τη φαντασία να τα σκεφτούν, δίκο τους το σφάλμα!\nΒέβαια, έτσι κι αλλιώς, αυτός ο κόσμος θα αλλάξει. Οι άνθρωποι θα αγωνιστούν ξανά για να ζήσουν σαν Άνθρωποι, αλλά μέχρι τότε, μέχρι δηλαδή κάποιοι άλλοι να φροντίσουν η γη να γίνει κόκκινη, μέχρι να χαλάσει και η τελευταία αλυσίδα και να αρνηθούν οι εξουσιαστές να τη φτιάξουν, εγώ θα επιβιώσω τρομοκρατημένη, αγωνιώντας για τις διαπραγματεύσεις, υποστηρίζοντας με θέρμη το φυσιολογικό, και αποστομώνοντας τους ταραξίες: "έτσι είναι ο κόσμος..."\nGiannis Pit 4 Δεκεμβρίου 2013 - 12:10 π.μ.\nΥποκλίνομαι στην αναρτησή σου συνυπογράφοντάς την στο ακέραιο.\nWoman in Blogs 11 Δεκεμβρίου 2013 - 7:42 μ.μ.\nKate'sCakeBox 11 Δεκεμβρίου 2013 - 4:09 μ.μ.\nΚι εγώ συνυπογράφω φίλη μου στην εξαιρετική σου ανάρτηση!τρομοκρατημένοι όλοι και απελπιστούμε ας κάνουμε ένα βήμα μπροστά..το ένα βήμα πίσω αργά αργά πρέπει να σταματήσει!τα έμαθα για τον Βήχο..δυστηχώς..δεν σε ξέχασα αυτές τις μέρες..έκανα απλά αποχή γενικά απο υπολογιστή λίγες μέρες..σου στέλνω την αγάπη μου και πάρα πολλά φιλάκια!\nWoman in Blogs 11 Δεκεμβρίου 2013 - 7:41 μ.μ.\nΈλειπα κι εγώ αυτές τις μέρες για κάτι καινούριο που ελπίζω να σου αρέσει!!!\nΑυτό το βήμα μπροστά... Τόσο απλό και τόσο δύσκολο... Πιστεύω πολύ στα βηματάκια που μποτούμε να κάνουμε όλοι μέσα στο σπίτι μας...\nΚάθε φορά που τα λέμε χαίρομαι πολύ!\nKate'sCakeBox 11 Δεκεμβρίου 2013 - 4:12 μ.μ.\nκαι απελπισμένοι ήθελα να πω..την έκανα πάλι!!συγκινήθηκα πολύ με το τραγούδι της Δημητριάδη και γενικά με το videaki!\nKate'sCakeBox 11 Δεκεμβρίου 2013 - 11:29 μ.μ.\nΘα μου αρέσει σίγουρα γιατί ότι κάνεις μου αρέσει..και να φανταστείς δεν ξέρω ούτε το όνομά σου!!σου έχω κι εγώ κάτι στο δεύτερο ιστολόγιό μου που το έχω για φίλους και θα με βρεις στο http://katemusicbox.blogspot.gr/ με πολλή αγάπη και φιλάκια.\nWoman in Blogs 14 Δεκεμβρίου 2013 - 11:45 π.μ.\nΜαργαρίτα 12 Δεκεμβρίου 2013 - 10:53 π.μ.\nΣυνυπογράφω κι εγώ την ανάρτησή σου Αλεξάνδρα μου!!!!\nWoman in Blogs 14 Δεκεμβρίου 2013 - 11:43 π.μ.\nΜα, τι ανταπόκριση! Θα κατέβω στις εκλογές!!!\nΧρόνια πολλά, Μαργαρίτα!\nLia 14 Δεκεμβρίου 2013 - 1:53 μ.μ.\nΠολύ σωστά τα λόγια σου!\nΠολύ δυνατή η ανάρτησή σου!\nWoman in Blogs 18 Δεκεμβρίου 2013 - 12:09 π.μ.\nΚαμιά προσπάθεια δεν είναι αποτυχημένη, κάθε προσπ...\nHappy christmas ή...\nΈκτακτη είδηση: Woman's magazine\nΑιτήματα φιλίας, βραβεία και παρελθόν


Ο Σκύλος Μου Κι Εγώ: Αγνοείται υιοθετημένο κουτάβι!\nΑγνοείται υιοθετημένο κουτάβι!\n11:04 π.μ. | Από Καπελλάκης Αλέξανδρος | Επεξεργασία ανάρτησης\nΤο κουτάβι αυτό βρέθηκε στη Ρόδο από μια φιλόζωη. Εμβολιάστηκε και μπήκε σε αγγελίες για να βρει σπίτι.......\nΛόγω πίεσης χώρου δυστυχώς δόθηκε από την φιλόζωη πολύ βιαστικά,μετά από 3 μέρες, το Σάββατο 18/12/2010, χωρίς έλεγχο, σε μια νεαρή Αλβανικής καταγωγής, ονόματι Matilda Kugaj, που μένει στα Κάτω Πατήσια.\nΗ νεαρή διαβεβαίωνε στο τηλέφωνο σε επικοινωνία που είχαμε μαζί της ότι οι γονείς της είναι ενήμεροι και ότι το σπίτι τους είναι 100 + τετραγωνικά και δεν θα υπάρχει πρόβλημα. Ήταν σύμφωνη με τη μελλοντική στείρωση του ζώου και την τοποθέτηση microchip.\nΗ φιλόζωη έβαλε microchip στο κουτάβι που καταχωρήθηκε στο όνομα της Matilda και παρά τις συμβουλές μας να περιμένει και να στείλουμε εθελοντή να δει πρώτα το σπίτι και τους ανθρώπους αυτούς από κοντά, έστειλε με αεροπλάνο, με έναν άγνωστο-φιλόζωο, το κουτάβι από την Ρόδο στην Αθήνα.\nΛίγες ώρες μετά η νεαρή τηλεφώνησε στη φιλόζωη και είπε ότι δεν μπορεί να κρατήσει το ζώο λόγω προβλημάτων με τους γονείς της αλλά ότι το θέλει ένας φίλος της στην Κρήτη και ότι θα το έστελνε εκεί. Παρότι επιμείναμε να επιστρέψει το ζώο με αεροπλάνο στη Ρόδο, αυτό δεν φαίνεται να έγινε.\nΜέχρι την Κυριακή η φιλόζωη που βρήκε το σκυλί δεν γνώριζε πού βρίσκεται τελικά το κουτάβι και αν έχει φτάσει στην Κρήτη. Τελικώς η νεαρή είπε σε τηλεφωνική επικοινωνία με τη φιλόζωη μετά από πολλά μισόλόγα ότι το πήρε ένας νταλικέρης για να το πάει με πλοίο στην Κρήτη.\nΖητήθηκε άμεσα το τηλέφωνο του νταλικέρη το οποίο ήταν πολλές ώρες κλειστό.\nΌταν άνοιξε, είπε ότι το κουτάβι το πήρε ο συνέταιρος του, μαζί με άλλα χαρτιά και λεφτά από την νταλίκα του.\nΗ φιλόζωη επικοινώνησε με τον υπεύθυνο της νταλίκας και πήρε τα στοιχεία του συνεταίρου, ο οποίος ονομάζεται Βασίλης Γιαννικάκης, από τα Χανιά. Δεν δίνουν όμως το τηλέφωνό του με την δικαιολογία ότι δεν το έχουν σήμερα και θα το έχουν αύριο.\nΕνημερώνονται ήδη φιλοζωϊκά σωματεία της Κρήτης και θα ενημερωθεί η αστυνομία. Εφόσον το ζώο έχει microchip πιθανότα θα γίνει μήνυση για εγκατάλειψη ζώου αν δεν μας ενημερώσουν άμεσα για το πού είναι το κουτάβι.\nΖητάμε τη βοήθεια κάθε φιλόζωου στην Κρήτη για να εντοπιστεί η κουταβούλα. Eίναι μπεζ-ξανθιά, μοιάζει με λαμπραντόρ και έχει καφέ μυτούλα αντί για το σύνηθες μαύρο. Δεν είναι πάνω από 2 μηνών.\nΑν την δείτε με κάποιον ή αδέσποτη, παρατημένη, καλέστε άμεσα στο 6982631253


Σεβαστιάνα Αναγνωστοπούλου / Ήχοι και εικόνες των κειμένων | CueMagazine\nHome›Θέατρο›Συνεντεύξεις›Σεβαστιάνα Αναγνωστοπούλου / Ήχοι και εικόνες των κειμένων\nΗ Σεβαστιάνα Αναγνωστοπούλου σκηνοθετεί το έργο του Βαγγέλη Χατζηγιαννίδη Λα Πουπέ που παρουσιάζεται κάθε Δευτέρα και Τρίτη στο Από Μηχανής Θέατρο με την Θεοδώρα Τζήμου στον ρόλο της Ρίκας, μια γυναίκας εγλωβισμένης στην παιδική της ηλικία με όλες τις μνήμες, τι χάρες και τις πληγές της. Η σκηνοθέτις μας μίλησε για όλα όσα κίνησε μέσα της το κείμενο, για την βαρύτητα που έδωσε μέσω της σκηνοθεσίας της τόσο στην ερμηνεία του κειμένου, όσο και στην οπτικοακουστική διάστασή του και για τη δύναμη που φέρει το θέατρο.\nΕίχα δει τη μοναδική προηγούμενη παράστασή του και χωρίς τότε να έχω ακριβή εικόνα του τι με γοητεύει σ’ αυτό, ήξερα ότι μ’ ενδιέφερε να ασχοληθώ μαζί του. Τώρα, και αφού η δική μας ΛΑ ΠΟΥΠΕ έχει ήδη ανέβει, νομίζω ότι μου είναι ξεκάθαρο ότι με γοήτευσε το θέμα του εγκλωβισμού στην παιδική ηλικία, ένα μοτίβο που επανέρχεται στη δική μου δουλειά άλλοτε εκούσια και άλλοτε ερήμην μου.\nΜία σκηνοθεσία παίρνει μορφή στο μυαλό σας όταν διαβάζετε ένα έργο ή από και κατά τη συνεργασία;\nΣτο θέατρο, με την ανάγνωση του έργου, έχει κανείς την ατμόσφαιρα αρχικά και την κατεύθυνση προς την οποία θεωρεί ότι πρέπει να ωθήσει την παράσταση. Τελική μορφή δεν υπάρχει στην πραγματικότητα ποτέ, εκτός αν θεωρήσουμε ως τέτοια την τελευταία παράσταση.\nΓια αυτήν την παράσταση πως δουλέψατε; Πως συνομιλούν ο λόγος με τον ήχο και την εικόνα;\nΌπως πάντα, ξεχωρίζω τα δύο κομμάτια σαν διαδικασία δουλειάς. Αυτό θεωρώ σωστό σε μια πρώτη φάση. Είναι το επόμενο στάδιο η ανάμειξή τους, φροντίζω όμως πάντα να έχω σαφή όχι μόνο στο μυαλό αλλά και στο χαρτί, τον… ακριβή τους διάλογο!\nΤι έχει οδηγήσει την ηρωίδα του έργου να περιθωριοποιηθεί;\nΘεωρώ ότι στην περίπτωση της Ρίκας είναι το τραγικό γεγονός που χρεώθηκε στην παιδική της ηλικία που την οδηγεί στην απομόνωση.\nΓια ποιους λόγους μένουν οι άνθρωποι μόνοι; Υπάρχει ποτέ περίπτωση αυτό να είναι επιλογή;\nΝομίζω πως μόνο περί επιλογής πρόκειται αν εξαιρέσει κανείς το ενδεχόμενο τραγικών γεγονότων. Η μοναχικότητα, όχι μοναξιά, είναι υποτιμημένη. Ένας άνθρωπος που αδυνατεί φανατικά να μείνει μόνος του, αποφεύγει να αντιμετωπίσει τον εαυτό του.\nΤι χαρίζει το θέατρο στη ζωή σας; Μπορεί να φέρει αλλαγή και εξέλιξη;\nΤο θέατρο είναι μια δουλειά δημιουργική όπως όλες όταν αντιμετωπίζονται σαν τέτοιες. Θεωρώ πως στη σημερινή εποχή η τέχνη, καμία τέχνη, δεν μπορεί να αλλάξει τον κόσμο. Μπορεί ενδεχομένως να επηρεάσει βαθειά το άτομο, μεμονωμένα και σε προσωπικό επίπεδο.\nΤι κερδίσατε μέχρι τώρα από αυτή τη δουλειά; Τι νέο μάθατε;\nΦίλους και πολύτιμους συνεργάτες. Αυτό που έμαθα είναι κάτι έξω από τα πλαίσια της δημιουργίας. Ότι οφείλουμε να διεκδικούμε προστατεύοντας τον επαγγελματισμό τον δικό μας και των συνεργατών μας.


koukidaki: Η Ντιάνα Νασιοπούλου-Παπαγεωργίου "Κάνοντας τον κροκόδειλο να γελάσει"\nΗ Ντιάνα Νασιοπούλου-Παπαγεωργίου "Κάνοντας τον κροκόδειλο να γελάσει"\nΝ.Ν.Π.: Ανήλικη εργασία-παιδική εκμετάλλευση (που στιγμάτισαν μερικές δεκαετίες την ελληνική επαρχία 1940-1960 κυρίως) με τις ολέθριες συνέπειές τους στην ενήλικη ζωή των παιδιών αυτών αλλά και των απογόνων τους, ψυχικά νοσήματα-ταμπού και κοινωνικός αποκλεισμός των ασθενών είναι μερικοί από τους λόγους που με ωθούσαν πιεστικά και για αρκετό διάστημα, να γράψω το συγκεκριμένο βιβλίο.\nΝ.Ν.Π.: Να το αντιμετωπίσει σαν αληθινή ιστορία -γιατί είναι αληθινή ιστορία.\nΝ.Ν.Π.: Θα ταξιδεύαμε στην επαρχιακή Ελλάδα μετά το 1940, στην Αθήνα του 1950 και καθώς το μυθιστόρημα αφορά τρεις γενιές, θα μπορούσε να κρατήσει 3 μέρες ή... 30 χρόνια.\nΝ.Ν.Π.: «...Δεν σου γυρεύω να με βοηθήσεις να περάσω το ποτάμι. Να με βοηθήσεις να σκεφτώ ότι μπορώ να προσπαθήσω να το διασχίσω σου γυρεύω...»\nΠολλά κοριτσάκια, αντί να παίζουν με τις κούκλες τους και τις φίλες τους, την εποχή του μεσοπολέμου -και μετά- υποχρεώθηκαν να εργαστούν σε ξένα σπίτια. Ένα τέτοιο παιδί, η Μαρία, αντιμετωπίζει στα εννιά της χρόνια τον ξεριζωμό από την οικογένειά της για μια εργασία κοντά σε αγνώστους-ξένους χωρίς εγγυήσεις και όρους. Τι θα αντιμετωπίσει;\nΣε αυτό το βιβλίο, η Μαρία, αφηγείται την ιστορία της και μαζί της, ο γιος της ο Φαίδωνας, η Ηλέκτρα και ο Περικλής, όλοι τους μπερδεμένοι, ταλαιπωρημένοι, μπλεγμένοι με αόρατα νήματα, πρέπει να ζήσουν.\nΑντλείστε τα μηνύματά τους για εσάς και για όλους εκείνους τους θλιμμένους και απογοητευμένους κροκόδειλους που γνωρίζετε.\nΗ συγγραφέας χαρίζει στον αναγνώστη ολοζώντανες και δυνατές εικόνες από την ζωή της Μαρίας, προσπαθώντας να περιγράψει με απόλυτο ρεαλισμό τα λάθη μιας ολόκληρης κοινωνίας. Μήπως δεν είναι ένοχη η κοινωνία όταν ένα παιδί μπαίνει μόνο του σε ένα καράβι έχοντας δεμένες στους ώμους του δυο κολοκύθες; Μήπως δεν είναι ένοχη η κοινωνία όταν στέλνει τόσα παιδιά στην παιδική εργασία, χωρίς κανείς να τα διαβεβαιώσει τουλάχιστον αν οι κόποι τους θα έχουν το ελάχιστο οικονομικό αντίκρισμα; Υπάρχουν σκηνές στο εσωτερικό του αθηναϊκού διαμερίσματος που σοκάρουν. Μόλις λίγες δεκαετίες μετά την «Φόνισσα» του Παπαδιαμάντη» ξανακούς μια γιαγιά να ξεστομίζει: «ευλογημένα χέρια και καταραμένα στόματα» εννοώντας σαφώς την άποψη που υπήρχε για τα αρσενικά και τα θηλυκά παιδιά.\nΗ Ντιάνα Νασιοπούλου – Παπαγεωργίου, θίγει ένα σκληρό παρελθόν, αλλά ταυτόχρονα ανοίγει πόρτες στο σήμερα. Εκτός από την στηλίτευση της παιδικής εργασίας που προαναφέρθηκε, δίνει έμφαση στους τρόπους αντιμετώπισης ανθρώπων με ψυχικά προβλήματα και στο πως μπορούν να επανενταχθούν στην κοινωνία. Στην δύναμη της αγάπης και της μόρφωσης. Στο να προσπαθούμε να δίνουμε χείρα βοήθειας σε όποιον γύρω μας αντιληφθούμε πως έχει την ανάγκη μας. Μαρίες υπάρχουν πολλές. Σε κάθε πόλη, σε κάθε χώρα, σε κάθε διπλανή πόρτα… Μα η ζωή μας είναι μια και μοναδική και αξίζει να την ζούμε με αξιοπρέπεια.\nΗ συγγραφέας, με τον προσεγμένο και ιδιαίτερο τρόπο γραφής της κρατάει αμείωτο το ενδιαφέρον του αναγνώστη ως την τελευταία λέξη, ενώ τα συναισθήματα εναλλάσσονται διαρκώς. Συγκίνηση, οργή, θλίψη, συμπόνια.\nΑλέξανδρος Ακριτίδης, Λογοτέχνης, Πτυχιούχος Ανθρωπιστικών Σπουδών\nΗ συγγραφέας μας παίρνει από το χέρι για να κάνουμε μια βουτιά, με ανοιχτά μάτια και ποτισμένη με πικρό χιούμορ, στο ποτάμι του ψυχισμού της Μαρίας και του μικρού γιου της, Φαίδωνα. Τα θέματα της παιδικής εργασίας και πιο μετά της παιδικής κακοποίησης και της ψυχικής υγείας, γίνονται η άκρη μόνο του νήματος που συνδέει τη Μαρία με την όχθη του ποταμού και το γιο της με την αλήθεια της.\nΈνας μικρός άνθρωπος, στο ξεκίνημά της, η ηρωίδα, που γεννήθηκε παιδί και διατήρησε την ευαισθησία της και την επιθυμία της να κολυμπήσει, αν και της απέδωσαν, από μικρή, μία βιαστικά φορεμένη ενήλικη ταυτότητα.\nΟ αναγνώστης γίνεται κι εκείνος με τη σειρά του παιδί, ανήλικος, ενήλικος, γονιός, για να συντροφεύσει αυτή τη βουτιά σε σκοτεινά νερά. Ζει με το δέρμα του τις εναλλαγές της θερμοκρασίας και της υφής του νερού. Άλλοτε το νερό βράζει, άλλοτε είναι παγωμένο. Άλλοτε τα μόρια του νερού βγάζουν αγκάθια και λεπίδες, άλλοτε χαϊδεύουν με αβέβαιες προθέσεις. Η ανθρώπινη φύση της Μαρίας επικρατεί, αφού μετά το -αρκετές φορές- εφιαλτικό κολύμπι, γεννιέται ξανά ένα ενήλικο παιδί. Στο βυθό συναντά τον πληγωμένο Κροκόδειλο.\nΚαι ο Φαίδων πού είναι; Στην κοιλιά του Κροκόδειλου, που σε μία δίνη της Μαρίας, εκείνη τον άφησε να γίνει μια μπουκιά. Εκεί, απροσδόκητα προστατευμένος, ο Φαίδων υφαίνει το δικό του σύμπαν. Η Μαρία τον ελευθερώνει με ποιήματα. του χαμογελά και τον αφήνει ελεύθερο να κολυμπήσει μαζί της. Μέσα στα ίδια νερά, διασταυρώνονται οι τύχες της Ηλέκτρας με τον Περικλή, που κρατάνε “αρκετά καλούς”καθρέφτες.\nΤο φως που λούζει αυτή τη βουτιά ζεσταίνει τον αναγνώστη και τον κάνει να μεταμορφώνει ο,τι μέχρι τώρα φαινόταν ως ενυδρείο σε ένα ποτάμι ενήλικης παιδικότητας. Και, παραφράζοντας μία από τις τελευταίες φράσεις του βιβλίου “Αυτή τη φορά, καταφέρνει να ξεκινήσει, με την υπόσχεση να κρατήσει, τουλάχιστον, τα μάτια του ανοιχτά”.\nΕύη Αβδελίδου, Σχολική Ψυχολόγος\nΗ Νάντια Νασιοπούλου-Παπαγεωργίου "Κάνοντας τον κροκόδειλο να γελάσει"


Η μέθοδος της αγκαλιάς ! ΄Αλλα κολπα ! – LimnosNea.gr – ΡάδιοΆλφα\nΑρχική/Περιοδικό/Η μέθοδος της αγκαλιάς ! ΄Αλλα κολπα !\nΗ μέθοδος της αγκαλιάς\nΜια Διακοπή Κυκλοφορίας σε Κεντρικό σημείο της Μύρινας, που θα "παγιδέψει" οδηγούς...\nΗ Εργατική Πρωτομαγια - Όλα όσα έγιναν σήμερα 1/5 στην συγκέντρωση !


«Ρόις πήγαινε στη Ρεάλ» | SDNA\n«Ρόις πήγαινε στη Ρεάλ»\n23 Δεκεμβρίου 2014, 20:37\nΌπου υπάρχει καπνός, υπάρχει και φωτιά. Και όλες οι ενδείξεις συνηγορούν στο ότι ο Μάρκο Ρόις διανύει την τελευταία του σεζόν με την Ντόρτμουντ.\nΗ χαμηλή (για την αξία του παίκτη) ρήτρα των 25 εκατομμυρίων ευρώ έχει προκαλέσει ντελίριο στους υποψήφιους… μνηστήρες με τη Ρεάλ Μαδρίτης και την Μπάγερν Μονάχου να δείχνουν το πιο έντονο ενδιαφέρον.\nΟ Γιουπ Χάινκες, ο οποίος έχει βρεθεί τόσο στον πάγκο της «βασίλισσας», όσο και στον πάγκο των Βαυαρών, τοποθετήθηκε για το μέλλον του Ρόις και συμβούλευσε τον 25χρονο άσο να μετακομίσει στο «Σαντιάγκο Μπερναμπέου». Βέβαια, το σκεπτικό του Χάινκες δεν έχει και ιδιαίτερη βάση.\n«Θα του πρότεινα να πάει στη Ρεάλ Μαδρίτης. Η Μπάγερν Μονάχου έχει μπροστά τέσσερις πέντε παίκτες παγκοσμίου επιπέδου», ήταν τα λόγια του Χάινκες, που προφανώς ξεχνάει τους ποδοσφαιριστές – αστέρες της «βασίλισσας»…


Θηλυκό.net: Νέα συγκέντρωση σήμερα στο Σύνταγμα υπέρ της παραμονής στο ευρώ.\nHome Ελλάδα Επικαιρότητα Νέα συγκέντρωση σήμερα στο Σύνταγμα υπέρ της παραμονής στο ευρώ.\nΝέα συγκέντρωση σήμερα στο Σύνταγμα υπέρ της παραμονής στο ευρώ.\nΓια σήμερα στις 19:30 στο Σύνταγμα, την ώρα που στις Βρυξέλλες θα κρίνεται το μέλλον της χώρας, έχει οριστεί το νέο συλλαλητήριο υπέρ της παραμονής της χώρας μας στο ευρώ και στην Ευρωζώνη.\nΠρόκειται για τη δεύτερη συγκέντρωση υπό το σύνθημα «Μένουμε Ευρώπη» που διοργανώνεται σε λίγες μέρες, καθώς κορυφώνεται η διαπραγμάτευση της Αθήνας με τους θεσμούς και εντείνονται οι ανησυχίες για την έκβαση της διαπραγμάτευσης.\nΗ πρώτη συγκέντρωση υπό το σύνθημα «Μένουμε Ευρώπη» έγινε την περασμένη Πέμπτη και η συμμετοχή του κόσμου ήταν εντυπωσιακή.\nΧθες, την ίδια ώρα πραγματοποιήθηκε στο Σύνταγμα συλλαλητήριο κατά της λιτότητας όπου έδωσαν το παρόν στελέχη και υπουργοί του ΣΥΡΙΖΑ, ενώ για την Τρίτη έχει προγραμματιστεί συλλαλητήριο από το ΠΑΜΕ στα Προπύλαια «για να μπλοκάρουμε τη νέα αντιλαϊκή συμφωνία λαιμητόμο, τα νέο αντιλαϊκό πακέτο που φέρνουν να μας φορτώσουν», όπως αναφέρει σε ανακοίνωσή του.


el Kratos GRT: Καϊμακτσαλάν: Ευεργετικές διαδρομές με θερμές στάσεις...\nΚαϊμακτσαλάν: Ευεργετικές διαδρομές με θερμές στάσεις...\nΤΗΣ ΓΙΟΥΛΗΣ ΑΓΓΕΛΗ (agelioforos.gr)\nΤο έδαφος, σαν νερόμυλος, ρουφάει τα βρόχινα νερά, τα οδηγεί σε μυστικά θερμά μονοπάτια, απ' όπου εκρέουν πιο πλούσια, αιώνες τώρα, στην επιφάνεια αχνίζοντας κι ευεργετώντας. Οι οξιές σε δασωμένες πλαγιές ορθώνονται, σαν τις σάρισες του Μεγάλου Αλεξάνδρου, προς τον ουρανό, διώχνοντας πίσω τις ακτίνες του ήλιου και προστατεύοντας από τις αδιάκριτες διαθέσεις αμέτρητα είδη πανίδας. Απρόσιτοι γκρεμοί και κατηφοριές δείχνουν επιδεικτικά τις κλίσεις τους, νερά τροφοδοτούν, ενυδατώνουν την αισθητική, διατηρώντας το φυσικό κάλλος.\nΑκολουθήστε τον κύκλο του νερού προσαρμόζοντας το σώμα στις θερμοκρασίες του και λάβετε τα νοήματα του όρους, ορατά ήδη από τους πρόποδές του, αλλά κι από ψηλά, στις κορυφές του, για γλυκές διαδρομές ή δυνατότερες εξορμήσεις.\nΤο όρος Βόρας ή Καϊμακτσαλάν (κaymak=κρέμα γάλακτος, δηλαδή καϊμάκι και alan =περιοχή), με ύψος 2.524 μέτρων, είναι από τα ψηλότερα κι ομορφότερα βουνά της Ελλάδας. Στους πρόποδές του επιτρέπει το θεραπευτικό έργο της γης και των υδάτων της, δείχνοντας ανεβαίνοντας την τραχύτητα του χαρακτήρα του.\nΕφορμώντας από τα Λουτρά Λουτρακίου ή Πόζαρ (=Κάτω από τη Φωτιά), επιλέξτε το μονοπάτι που χαρτογραφεί τις ομορφιές του βουνού, ακούγοντας το σώμα σας. Η φύση αφουγκράζεται τις ανάγκες σας και προσαρμόζεται, αρκεί να την αγαπάτε.\nΠεριήγηση, περίπατο ή ορεινή πεζοπορία στο περιβάλλον των Λουτρών μπορείτε να κάνετε χωρίς να έχετε μετάλλιο στην ορειβασία. Λίγο πιο πάνω από τις εγκαταστάσεις της λουτρόπολης, στις πολύφυτες πλαγιές του βουνού, και χωρίς να κουραστείτε, θα βρεθείτε στον Παράδεισο. Πεντακάθαρα νερά κατεβαίνουν βιαστικά, δημιουργώντας καταρράκτες, φυτά, δέντρα και λουλούδια μοιράζουν το τοπίο.\nΤο φαράγγι των Λουτρών σχίζει με τα νερά του ο θερμοπόταμος «Τόπλιτσας», ο οποίος δημιουργείται από πηγές που αναβλύζουν σε υψόμετρο 390 μ. Η πανέμορφη διαδρομή, με πολύ καλή σήμανση, οδηγεί στον καταρράκτη σε υψόμετρο 400 μέτρων. Θα διανύσετε 4,5 χλμ. μέσα σε περιβάλλον ασύλληπτης ομορφιάς, με σύμμαχό σας το βουνό.\nΑν η αντοχή σας θέλει να θαυμάσετε τον επόμενο, μεγάλο καταρράκτη, στα 960 μ., συνεχίστε για ακόμη 4,5 χλμ., αλλά το έδαφος από εδώ και πέρα δεν υποκλίνεται, καθώς ο βαθμός δυσκολίας είναι μεγάλος εξαιτίας της μεγάλης κλίσης.\nΑπό τα Λουτρά ξεκινά και μονοπάτι για Ανω Λουτράκι, με μικρότερο βαθμό δυσκολίας.\nΟι πιο έμπειροι πεζοπόροι μπορούν να φτάσουν μέχρι τη δασική θέση Ράμνο Μπορ (=ίσιο πεύκο) απ’ όπου ξεδιπλώνεται στο βλέμμα όλο το μεγαλείο των ψηλότερων κορυφών του Καϊμακτσαλάν.\nΚαι με ποδήλατο\nΑπό το Λουτράκι ξεκινούν κάποιες από τις πιο όμορφες διαδρομές, ιδανικές για ποδήλατο βουνού:\n- Διαδρομή μέσα στο υπέροχο μαύρο δάσος με κατεύθυνση το Λουτράκι.\n- Διαδρομή μέσα από το πανέμορφο δάσος των Προμάχων που καταλήγει στα Λουτρά.\n- Διαδρομή που ξεκινάει από το Βορεινό και αγγίζει την κορυφή «Πίνοβο», όπου βρίσκονται ακόμη τα δυο τεράστια σε μέγεθος συμμαχικά κανόνια από τον Α' Παγκόσμιο πόλεμο.\n- Διαδρομή μέσα από το δάσος Λουτρακίου, δίπλα στη μεθοριακή γραμμή, με πολλές μικρές λίμνες και ποώδη βλάστηση.\nΚαι μετά για λουτροθεραπεία\nΟι ποικίλες πεζοπορικές ή ποδηλατικές διαδρομές εισχωρούν στις κρυφές πτυχές του βουνού, αλλά όλες καταλήγουν στην ευεργετική πλευρά της φύσης και των νερών της.\nΧαλαρώστε στη μαγευτική αγκαλιά των ιαματικών νερών, χωρίς απαραίτητα να υπάρχει κάποια πάθηση.\nΟι ιαματικές πηγές, με τα νερά τους στους 37 βαθμούς Κελσίου, αναβλύζουν από έναν βράχο, σχηματίζουν μια φυσική κοιλότητα ζεστών αποχρώσεων, τις οποίες ταράζουν τα παγωμένα νερά ενός εντυπωσιακού καταρράκτη. Ζήστε τη δοκιμασία ζεστού – κρύου, μια αξέχαστη εμπειρία.\nΣτα Λουτρά, εκτός από τη φυσική πισίνα, υπάρχουν υποδομές για λουτροθεραπεία σε κλειστούς περιποιημένους χώρους.\nΣτην περιοχή των Λουτρών υπάρχει ένα σύμπλεγμα 16 σπηλαίων και πολλά σπηλαιοκαταφύγια, ενώ αξιόλογα είναι τα ευρήματα που εκτίθενται στο Μουσείο Φυσικής Ιστορίας στην Αριδαία. Οστά, αρχαία αντικείμενα και εργαλεία, κεραμικά, ξύλινα και μεταλλικά μπορείτε να δείτε στο Λαογραφικό Μουσείο των Λουτρών, ενώ τα παραδοσιακά γραφικά χωριά στις πλαγιές του Βόρα προσφέρονται για φιλοξενία και καλό φαγητό.\nΟ διατηρητέος οικισμός του Αγίου Αθανασίου, μακεδονίτικης αρχιτεκτονικής, η Παναγίτσα, με το αεραθλητικό κέντρο Μακεδονίας-Θράκης, που αποτελεί έναν από τους σημαντικότερους αθλοτουριστικούς χώρους, με ευκαιρίες για αεραθλητισμό, ανεμόπτερα και αλεξίπτωτο πλαγιάς, ενώ το χιονοδρομικό κέντρο και οι κορυφές του Καϊμακτσαλάν περιμένουν τους λάτρεις του σκι.\nΙδιαίτερης οικολογική αξίας είναι το μαύρο δάσος που απλώνεται στις ανατολικές πλαγιές του Βόρα και προς το χιονοδρομικό κέντρο. Σύμφωνα με την παράδοση, οι αρχαίοι Μακεδόνες, με αρχηγό τον Μέγα Αλέξανδρο, από αυτό προμηθεύτηκαν τα ξύλα για να κατασκευάσουν τα μήκους 6 μέτρων ακόντιά τους, τις γνωστές σάρισες.\nΜπορείτε να το εξερευνήσετε ξεκινώντας την πεζοπορία σας είτε από το χωριό Ορμα είτε από το χωριό Μεγαπλάτανος.\nΣε απόσταση μόνον 100 χλμ. από τη Θεσσαλονίκη, θα φτάσετε στην Αριδαία και στα Λουτρά Πόζαρ, απ' όπου μπορείτε να εξορμήσετε στη γύρω ορεινή περιοχή του Καϊμακτσαλάν και αν επιθυμείτε μπορείτε να επισκεφτείτε και το χιονοδρομικό κέντρο στην κορυφή του βουνού.\nΧανούμ μπουρέκ (μελιτζάνα με σουτζουκάκι στο φούρνο), τσουμπλέκι (μελιτζάνα με μοσχαράκι στο πήλινο), χωριάτικα λουκάνικα με πράσο, στιφάδο, εξαιρετικά τυριά, όπως ο αλμυρός μπάτσος, οι φημισμένες κόκκινες πιπεριές Αριδαίας, αποτελούν ξεχωριστές τοπικές γεύσεις. Μην παραλείψετε να γευτείτε ζαρκάδι, αγριογούρουνο με βερίκοκα και δαμάσκηνα ή γουρουνόπουλο στη γάστρα. Συνοδεύστε απαραίτητα με ντόπιο τσίπουρο ή κρασί.\nΑναρτήθηκε από xronos στις Τετάρτη, Σεπτεμβρίου 25, 2013\nRelated el Kratos: Αριδαία, βουνά, Δάση, διαδρομές, Καϊμακτσαλάν, Μακεδονία


Αρχική Ενημέρωση IANOS: Νέο μυθιστόρημα της Δέσποινας Στυλιανίδου με τίτλο «Θρανία δίχως όνειρα»\nΚυκλοφορεί από τις εκδόσεις IANOS το νέο μυθιστόρημα της Δέσποινας Στυλιανίδου με τίτλο «Θρανία δίχως όνειρα». Σε αυτό το βιβλίο η συγγραφέας καταγράφει τις παθογένειες του ελληνικού εκπαιδευτικού συστήματος, όπως τις έζησε η ίδια κατά την εκπαιδευτική της σταδιοδρομία, με φόντο τη Θεσσαλονίκη και τον έρωτα. Δείτε εδώ περισσότερες πληροφορίες.\nΤρία χρόνια αργότερα η δράση μεταφέρεται στην πόλη της Θεσσαλονίκης, όπου οι δυο τους συναντιούνται εκ νέου και ο καταπιεσμένος έρωτάς τους ξαναφουντώνει. Το παλιό λιμάνι της πόλης με το Λευκό Πύργο και τη Νέα Παραλία, η Άνω και η Κάτω Πόλη, οι υπόγειες εκκλησιές, τα ρωμαϊκά και τα βυζαντινά μνημεία της, ιστορικές επί δικτατορίας ταβέρνες, όπως η «Δόμνα» στο Τριγώνιο, αλλά και ο «δράκος του Σέιχ Σου», δένονται σε μια πρωτότυπη και άκρως ενδιαφέρουσα πλοκή.\nΗ Δέσποινα Στυλιανίδου γεννήθηκε στο Στρατώνι Χαλκιδικής, έναν τόπο με βαριά βιομηχανική και εργατική ιστορία. Είναι απόφοιτος του Αρχαιολογικού Τμήματος του ΑΠΘ και εργάστηκε σε Γυμνάσια και Λύκεια της Χαλκιδικής, των Σερρών και της Θεσσαλονίκης.\nΣτα δρώμενα του τόπου της αναφέρεται το χρονικό Η δέσποινα του Στρατονιού(εκδόσεις Γιαχούδη, 2007) και το μυθιστόρημά της Τα Βαπόρια της Σκουριάς και του Έρωτα (εκδόσεις IANOS, 2010, Θεσσαλονίκη), που μέχρι στιγμής πραγματοποίησε 3 εκδόσεις. Το μυθιστόρημα αυτό είναι το μοναδικό που αναφέρεται στη ζωή των μεταλλωρύχων στη βορειοανατολική Χαλκιδική από τα μέσα του 19ου αιώνα μέχρι τα τέλη του 20ού.\nΜε το νέο της μυθιστόρημα Θρανία δίχως όνειραέρχεται να καταγράψει και να καταγγείλει την κατάσταση που επικρατεί τις τελευταίες δεκαετίες στα εκπαιδευτικά δρώμενα του τόπου μας εκ των έσω, με κυρίαρχο υπόβαθρο την πόλη της Θεσσαλονίκης.\nΈρωτας, μύθοι, θρύλοι, μυστήρια, αναφορές στο ιστορικό αλλά και στο σύγχρονο παρόν της πόλης, συνθέτουν ένα εξαιρετικά ενδιαφέρον από πολλές απόψεις μυθιστόρημα.\nΠροηγούμενο άρθροΠροβληματισμοί για την εκπαίδευση και τη διδασκαλία στο σημερινό σχολείο\nΕπόμενο άρθροΣεμινάριο: Διδασκαλία της Ελληνικής ως Δεύτερης/ Ξένης Γλώσσας


Κάθε πότε το σύστημα λαμβάνει backup τον λογαριασμό φιλοξενίας μου; - Βάση Γνώσεων - MyIP net-Works\nH MyIP net-Works διαθέτει σε όλους τους λογαριασμούς φιλοξενίας αυτόματο σύστημα backup όλου του λογαριασμού σε ημερήσια βάση και με αρχείο 7 ημερών. Αυτό πρακτικά σημαίνει πώς διατηρούμε backup τους λογαριασμού φιλοξενίας σας κάθε ημέρα της εβδομάδος.\nΌπως σε κάθε σύστημα bakcup, έτσι και στο backup της MyIP net-Works θα πρέπει ο λογαριασμός φιλοξενίας να διατηρεί μόνο τα χρήσιμα αρχεία/δεδομένα και να μην γίνεται σπατάλη χώρου απο άχρηστα δεδομένα που σε περίπτωση προβλήματος επιβαρύνουν την διαδικασία ανάκτησης.\nΗ διαδικασίας ανάκτησης των δεδομένων είναι μια χρονοβόρα και επίπονη διαδικασία τόσο για το προσωπικό όσο και για τα συστήματα φιλοξενίας, και ως εκ τούτου οι webmasters θα πρέπει να χρησιμοποιούν την διαδικασία ανάκτησης των δεδομένων τους μόνο σαν έσχατη λύση.


Ducray Keracnyl Matifier Oily & Blemish Prone Skin 30ml - It's Care Time\nΑΡΧΙΚΗ > ΓΥΝΑΊΚΑ>ΠΡΟΣΩΠΟ>κρέμες προσώπου>Ducray Keracnyl Matifier Oily & Blemish Prone Skin 30ml\nKερδίζετε 10 πόντους Aγοράστε το με 1035 πόντους\nKeracnyl matifiant, ενυδατική κρέμα ημέρας για ματ αποτέλεσμα. Ιδανικό προϊόν μετά το πέρας της θεραπέιας για την ακμή. Εφαρμογή σε μικτές και λιπαρές επιδερμίδες που εμφανίζουν ατέλειες. Αποτελεσματικότητα: 1. δεσμεύει και μειώνει την έκκριση του υπερβολικού σμήγματος 2. απολεπίζει με αποτελεσματικότητα, συσφίγγει και αποσυμφορίζει τους πόρους. 3. ενυδατώνει το δέρμα. 4. προστατεύει από τις ελεύθερες ρίζες και προλαμβάνει τα πρώτα σημάδια γήρανσης. 5. Το δέρμα σας αποκτά ματ όψη όλη την ημέρα (διάρκεια 8 ώρες), το ανάγλυφο του γίνεται λείο και οι πόροι κλείνουν. Ιδανικό προϊόν για βάση make up. Τρόπος εφαρμογής: Εφαρμόστε πρωί και βράδυ σε στεγνό και καθαρό δέρμα. Αποφύγετε την επαφή με τα μάτια. Συσκευασία 30ml.\nΑνάγκες Ακμή, Ενυδάτωση\nAvene Eau Thermale Physiolift Jour Λειαντική Emulsion Ημέρας για Κανονικό- Μικτό Δέρμα 30ml


Λόγω Τιμής: Νέα φωτογραφία από τα γυρίσματα της σειράς! - News - Youweekly\nΜπαίνουμε στο κλίμα!\nNews 08.03.2019 14:48\nΗ αγαπημένη σειρά «Λόγω Τιμής» επιστρέφει και περιμένουμε πως και πως να τη δούμε ξανά στον αέρα.\nΗ Χριστίνα Αλεξανιάν ανέβασε μία νέα φωτογραφία από τα γυρίσματα και μας βάζει στο κλίμα. Διαβάστε παρακάτω...\nΤο «Λόγω Τιμής» επιστρέφει για τα καλά και όπως φαίνεται οι ηθοποιοί έχουν ήδη ξεκινήσει τα πρώτα γυρίσματα. Η επιστροφή της σειράς θα πραγματοποιηθεί στον ΣΚΑΪ και το «Λόγω Τιμής 20 χρόνια μετά» είναι από τα projects που άπαντες ανυπομονούν.\nΗ συγκλονιστική σειρά θα έχει την υπογραφή της Μιρέλλας Παπαοικονόμου στο σενάριο και του Λάμπη Ζαρουτιάδη στη σκηνοθεσία και ένα εξαιρετικό καστ ηθοποιών.\nΟι πρωταγωνιστές έχουν ξανασυναντηθεί. Ο Άλκις Κούρκουλος, ο Κωσταντίνος Μαρκουλάκης, η Βίκυ Βολιώτη, ο Γιώργος Πυρπασόπουλος, η Χριστίνα Αλεξανιάν, ο Δημήτρης Αλεξανδρής, η Αγγελική Δημητρακοπούλου θα πρωταγωνιστούν με ορισμένες… προσθήκες.\nΔείτε την ανάρτηση της Αλεξανιάν στο instagram\nThis is the beginning! We are all here!!! Thanks Got for this!!! #logotimis #logotimis20xroniameta #friends #friendship #happy #likeyesterday #love #promise #weareback #ready #thankful #skaitv\nΗ δημοσίευση κοινοποιήθηκε από το χρήστη Christina Alexanian (@christinalexanian) στις 7 Μάρ, 2019 στις 4:54 μμ PST


Δημήτρης Μάρδας: Ο Βαρουφάκης έπρεπε να θυσιαστεί από τον Τσίπρα - e-thessalia.gr\nΔημήτρης Μάρδας: Ο Βαρουφάκης έπρεπε να θυσιαστεί από τον Τσίπρα\nΧριστόφορος Σεμέργελης 25 Ιουλίου 2020, 14:28 25 Ιουλίου 2020 Έντυπη Έκδοση\nΗ προ πενταετίας κρίση, όταν η Ελλάδα έφτασε μία ανάσα από τη χρεοκοπία, βρίσκεται στο επίκεντρο του βιβλίου με τίτλο «2015: Το ημερολόγιο του τρόμου», που έγραψε ο Δημήτρης Μάρδας και κυκλοφόρησε αρχές καλοκαιριού. Ο πρώην αναπληρωτής υπουργός Οικονομικών της κυβέρνησης Τσίπρα, που διατήρησε τη θέση του από τον Ιανουάριο μέχρι τον Αύγουστο του 2015, παρουσίασε το δικό του αφήγημα για τα δραματικά γεγονότα εκείνου του εξαμήνου, τονίζοντας από τον Βόλο, όπου βρέθηκε χθες για να παρουσιάσει το βιβλίο, ότι πλέον έφτασε η ώρα για περισσότερες αποκαλύψεις.\nΤο κεφάλαιο του «Grexit» και οι πρωταγωνιστές του, δεν παύουν να ενδιαφέρουν τους Έλληνες, που δεν έχουν λησμονήσει ότι πριν από πέντε χρόνια η χώρα μας βρέθηκε στο χείλος του γκρεμού. Άλλωστε, τα τότε σενάρια για αποχώρηση της Ελλάδας από την ευρωζώνη και την επιστροφή σε εθνικό νόμισμα για την αντιμετώπιση της κρίσης χρέους, ηχούν ακόμη εφιαλτικά στην κοινωνία.\nΤον Μάιο του 2012, ο Δημήτρης Μάρδας κυκλοφόρησε το μυθιστόρημα «Η γοητεία της συντριβής», γράφοντας για ιστορίες οικονομικής διαπλοκής με επίκεντρο τις κρατικές προμήθειες. Στο ερώτημα για το εάν ο συγκεκριμένος τίτλος θα ταίριαζε εναλλακτικά στο καινούριο του πόνημα, ο γεννημένος στην Κωνσταντινούπολη οικονομολόγος παραδέχθηκε: «Είναι πιο σκληρός βέβαια. Όμως, ναι, θα μπορούσε να ταιριάξει».\nΟ Δημήτρης Μάρδας θέλησε να καταθέσει τη δική του άποψη για τα τεκταινόμενα, όπως τα έζησε ο ίδιος στο Γενικό Λογιστήριο του Κράτους. «Κάποια πράγματα δεν μπορούσαν να βγουν πιο νωρίς. Όσα γράφουμε τώρα, δεν μπορούσαν να δουν το φως της δημοσιότητας το 2016, το 2017 ή το 2018. Τώρα όμως υπάρχει μεγαλύτερη ηρεμία και ο κόσμος μπορεί να αξιολογήσει τα γεγονότα με πιο καθαρή ματιά», εξομολογήθηκε με πάσα ειλικρίνεια στο περιθώριο της χθεσινής παρουσίασης.\nΤα ελλειμματικά κρατικά ταμεία του 2015 δεν λείπουν από τον απολογισμό του συγγραφέα: «Η κατάσταση ήταν τραγική, αλλά καταβάλαμε κάθε δυνατή προσπάθεια να αποφύγουμε την πτώχευση. Για φανταστείτε να συνέβαινε αυτό, εν μέσω διαπραγμάτευσης. Σήμερα θα μιλούσαμε για ολική καταστροφή. Αρκεί να σας πω ότι οι θεσμοί το 2015 απορούσαν που δεν είχαμε χρεοκοπήσει. Μου το είπε κάποιος σχετικά πρόσφατα στις Βρυξέλλες, όπου πηγαίνω με τους φοιτητές μου».\nΟνόματα, όπως του Βαρουφάκη, που αποτέλεσε το «κόκκινο πανί» για τους Ευρωπαίους εταίρους μέχρι που αντικαταστάθηκε από τον Τσακαλώτο ή του Λαφαζάνη που είχε ζητήσει την έξοδο από το ευρώ, ενώ το υπόλοιπο υπουργικό συμβούλιο επέμενε στο μνημόνιο, «παρελαύνουν» στις σελίδες του βιβλίου του στελέχους του ΣΥΡΙΖΑ. «Για τον Βαρουφάκη λέγονται πολλά δεξιά και αριστερά. Ήταν ένας άνθρωπος, ο οποίος είχε τα εχέγγυα για να φέρει εις πέρας μία διαπραγμάτευση. Διέθετε τη γνώση και ήταν βασικό. Από την άλλη πλευρά, υπήρχε μία τεχνική πολέμου, που δεν μπορούσε κάποιος να πει εξ αρχής ότι ήταν λανθασμένη. Ήταν όμως ανορθόδοξη. Βέβαια, όταν βρίσκεσαι σε πόλεμο, σε νοιάζει μόνο η νίκη. Και το πώς θα φτάσεις στη νίκη, είναι μία υπόθεση των «στρατηγών». Το ίδιο συνέβη και σ’ αυτή την περίπτωση. Είχε μία άλλη αντίληψη για το πώς έπρεπε να χτυπήσει τον «εχθρό». Ήθελε να χρησιμοποιήσει κάποιες μπλόφες, τον εκβιασμό, στοιχεία που πίστευε ότι θα έφερναν ένα αποτέλεσμα. Αυτά εκ των προτέρων, δεν μπορεί να πει κάποιος ότι ήταν ακατάλληλη μέθοδος. Θα ήταν βιαστική μία τέτοια προσέγγιση. Όταν όμως δεν σου βγαίνει η μπλόφα, πρέπει να κάνεις κάτι άλλο. Κι αυτό ήταν το λάθος του», σχολίασε στη συνέχεια ο κ. Μάρδας, για να κλείσει αναφερόμενος στην αναγκαιότητα της παύσης του Βαρουφάκη από τον Τσίπρα: «Έπρεπε να «θυσιαστεί». Δεν μπορούσε να γίνει διαφορετικά. Φυσικά και εάν ήθελε, ήταν σε θέση να φτάσει σ’ ένα άλλο αποτέλεσμα. Όμως, θα έχανε ο ίδιος ως άτομο. Είτε θα επέλεγε μία τακτική υποχώρησης και θα κερδίζαμε κάποια πράγματα, είτε θα έκανε μία ηρωική έξοδο ανεξάρτητα με το τι επακολουθούσε. Θεωρώ ότι στο τέλος ενδιαφερόταν περισσότερο για το προφίλ του, παρά για τη χώρα, γιατί δεν έβγαινε αυτό που ήθελε να κάνει».\nΠροηγούμενο ΆρθροΠανελλήνιες: Αστυνομικός έγραψε 18.495 μόρια και μπαίνει στην ΙατρικήΕπόμενο ΆρθροΑποκάλυψη Κικίλια για το εμβόλιο: Σε ποιους θα γίνεται – Πώς θα μετακινούνται οι ευπαθείς ομάδες


ai-vreS: Δε θα μας λείψει το Α’ Σώμα Στρατού, στείλτε στρατό στα φυλάκια…\nΓιατί όλοι όσοι θέλουν να βλέπουν την πραγματικότητα αντιλαμβάνονται πως εδώ και πολλά χρόνια το Α’ Σώμα Στρατού δεν είχε κανέναν ουσιαστικό λόγο ύπαρξης, ειδικά σε στρατιωτικό επίπεδο. Κοινώς, δε χρειάζεται Σώμα Στρατού στη Δυτική Μακεδονία και Ήπειρο, περιοχές που μπορούν να καλυφθούν κάλλιστα από τη νέα δομή. Το πρόβλημα της Ελλάδας άκουγε και ακούει στο όνομα «Τουρκία» και εκεί θα πρέπει να έχουμε στραμμένη την προσοχή μας. Από εκεί και πέρα, όσοι κινδυνολογικά ισχυρίζονται εδώ και χρόνια πως κινδυνεύουμε και από Αλβανία και Σκόπια μάλλον δεν ξέρουν τι τους γίνεται. Και 20 χρόνια τώρα έχουν ήδη διαψευστεί.\nΩστόσο, όπως σημειώναμε και στη «Γνώμη» της 30ης Μαΐου, «το Υπουργείο Εθνικής Άμυνας θα πρέπει να δώσει ιδιαίτερη προσοχή σε ένα σημείο που αφορά στην περιοχή μας. Στην ενίσχυση, στο βαθμό που αυτή είναι εφικτή, της φύλαξης των συνόρων μας στην ορεινή Καστοριά, ίσως και στη Φλώρινα. Και της μερικής, έστω, επάνδρωσης κάποιων φυλακίων, η οποία θα αποτελέσει καθοριστικό παράγοντα ανάσχεσης της λαθροϋλοτομίας, ειδικά, στις εκεί περιοχές. Εκεί, ναι, χρειάζονται οι φαντάροι. Και όχι στο στρατόπεδο «Μακεδονομάχων», το οποίο μας βόλευε όλους για να ερχόμαστε κοντά στα σπιτάκια μας, κατά τη διάρκεια της θητείας…»Ναι, λοιπόν, το ΚΥΣΕΑ αποφάσισε την κατάργηση του Α’ ΣΣ. Απομένει να δούμε εάν θα πράξει και όσα πρέπει για την επάνδρωση, μερική έστω, των συνοριακών φυλακίων».\nΚαι ήδη, όπως έγινε γνωστό, ανοίγει και πάλι μετά από έξι χρόνια το φυλάκιο στο χωριό Τρίλοφο της Καστοριάς. Μια, αναμφίβολα, θετική εξέλιξη. Και ελπίζουμε να λειτουργήσουν και 2-3 φυλάκια ακόμη στη συνοριακή περιοχή με τη γείτονα Αλβανία. Εκεί ναι, μια μικρή στρατιωτική δύναμη είναι άκρως απαραίτητη. Για ουσιαστικούς και συμβολικούς λόγους.\nΌσο για την Κοζάνη; Να είμαστε ειλικρινείς: Δε θα μας λείψει το Α’ Σώμα Στρατού, κάτι που φάνηκε και από τις μικρές εώς ανύπαρκτες αντιδράσεις στην είδηση της κατάργησής του. Φτάνει και περισσεύει η 9η Ταξιαρχία…\nPosted by ai-vreS at 11/30/2013 12:16:00 μ.μ.


Τα πρώτα αθλητικά βήματα των Μικρασιατών προσφύγων στη Ν. Ιωνία Αττικής (Γ’ μέρος) - ertnews.gr\n19/12, 7:00 πμ\nUpd: 22/02, 7:46 μμ\nΗ ήττα του κινήματος των Βενιζελικών, έδωσε την ευκαιρία στην τότε κυβέρνηση Τσαλδάρη, να προκηρύξει μέσω ανακοίνωσης του Δημάρχου Αθηναίων Κοτζιά, αθλητική παρέλαση την Κυριακή 24 Μαρτίου 1935 στο γήπεδο του Απόλλωνα (έδρα του εκείνη την εποχή στο Ρουφ). Όποια σωματεία δεν έπαιρναν μέρος στην παρέλαση που ήταν παρέλαση “εθνικής μετανοίας”, όπως την χαρακτήριζε ο Κοτζιάς, “τίθενται αυτομάτως στο αριστερόν της κυβερνήσεως”. Σε απλά ελληνικά η ήττα των βενιζελικών του έδωσε την αφορμή “να καθαρίσει το τοπίο”. Παράλληλα οι διεργασίες για σύσταση ανεξάρτητης ομοσπονδίας με αφορμή διάφορα παρατράγουδα στην ΕΠΟ, έδωσαν την αφορμή στο καθεστώς να ονοματίσει την ομοσπονδία “εθνικήν” να ορίσει στρατιωτικό σαν υπεύθυνο των σπορ και να κινηθεί στο δρόμο του Μουσολίνι, του Χίτλερ και του Μεταξά που ακολούθησε στην Ελλάδα, δηλαδή στην υποταγή των σπορ σε λογικές μιλιταρισμού και καθεστωτικής προπαγάνδας. Σε επίσκεψή του στη Νέα Ιωνία ο Τσαλδάρης, στο παρασκήνιο των συναντήσεών του, έθεσε το θέμα να πάρουν μέρος τα αθλητικά σωματεία της περιοχής στην “εθνική αθλητική παρέλαση”.\n26-1-1935 Αθλητική Φωνή\n26/1/1935 για το πρωτάθλημα Μέσης Εκπαίδευσης το Γυμνάσιο Ν. Ιωνίας κερδίζει το Βαρβάκειο Λύκειο στο βόλλεϋ με 13-8 και 13-11 στα δύο σετ.\nΗ σύνθεση ήταν Σαριδάκης, Καπάδαης Α., Καπάδαης Ε., Μέγκουλας, Δημητριάδης, Στεφανίδης.\n27/2/1935 αναφορά στην προσχώρηση των αθλητικών σωματείων Ελευθερούπολης, Ατρομήτου και Απόλλωνα στην ανεξάρτητη ομοσπονδία, αναφορά στο χορό που ετοίμαζε ο Απόλλωνας στον “Αστέρα, με πλούσιο πρόγραμμα, αλλά και στον ανώμαλο δρόμο που θα γίνει στις 3 Μαρτίου και τη συμμετοχή σε αυτόν του Πανιώνιου Αθλητικού Ομίλου Ελπίς Ν. Ιωνίας.\n20/3/1935 ” Η επανάστασις είχε παύσει κάθε αθλητικήν κίνησιν εις τον Δήμον, αφ ενός μεν λόγω του Στρατιωτικού Νόμου, αφ ετέρου ο διότι πολλοί αθληταί επανήλθον εις τας τάξεις του στρατού. ήδη μετά την καταστολήν του κινήματος, αρχίζει ζωηρά να παρατηρείται μία αρκετά παρηγορητική κίνησις των συλλόγων του δήμου μας”.\n29/3/1935 στο ίδιο δημοσίευμα και στο ίδιο γήπεδο αναφέρεται η νίκη του Ατρομήτου Ν. Ιωνίας επί του Γ.Σ. Ερυθραίας μα 1-0 και με σύνθεση: Κασούρης Λεωνίδου, Δασκάλου ΙΙ, Δασκάλου Ι, Ποιμενίδης, Αγιάννης, Ιωαννίδης, Κόκοτζας, Ρίμπας, Αιγύπτιος, Δασκάλου ΙΙΙ.\n10/7/1935 στο ρίγκ της αίθουσας του κινηματογράφου “Κρόνος” στη Ν.Ιωνία, αγώνες ελευθέρας πάλης “την παρελθούσαν Κυριακήν”.\n4/10/1035 αγώνες στίβου “την παρελθούσαν Κυριακή εις το γυμναστήριον της Ν.Ιωνίας μεταξύ των ομάδων Σμυρναϊκού Γ.Σ. και Α.Ο. Καισαριανής. Κατά την ανωτέρω αθλητικήν συνάντησιν νικήτρια ανεδείχθη η ομάς του Σμυρναϊκού, ήτις επί επτά αγωνισμάτων κατόρθωσε να αποσπάσει ισαρίθμους πρώτας και δεύτερας νίκας”.\n29/1/1936 Ελπίς Νέας Ιωνίας – Ατρόμητος Νέας Ιωνίας: 5-4. “Η νίκη της Ελπίδος καθαρά και δίκαια υπήρξεν αποτέλεσμα ενός υπερόχου αγώνος και ενός συναρπαστικού παιχνιδιού της που ενεθύμιζεν ομάδας Εθνικής Κατηγορίας.\nΗ νικήτρια κατήλθεν εις τον θριαμβευτικόν της αγώνα με την κάτωθι σύνθεσιν: Καρεκλίδης, Πετρίδης, Κρητικάκης, Δοξόπουλος, Μελαχροινός, Λαζαριδης, Πατεράκης, Παυλής, Τραβασάρος, Παπαπαευθυμίου και Βακαλάκης”.\n23/3/1936 Εθνικός Πευκακίων – Ατρόμητος Τσακαγιάννη: 4-3 στο γήπεδο του Πενελληνίου. Η σύνθεση των νικητών: Γιαννακάκης, Πελεκάνος (αρχηγός), ΧιονίδηςΙΙ, Χιονίδης Ι., Βλαχάκης, Γεωργακόπουλος, Βασιλόπουλος, Αριστοτέλης, Συννεφόπουλος, Νάκογλου.\n3/4/1936 Εθνικός Πευκακίων – Ολυμπιάς Αμπελοκήπων: 7-1 “Η νικήτρια εις τον αγώνα κατήλθεν ως εξής: Bάβουρας, Πελεκάνος, Βασιλόπουλος Αριστοτέλης, Βλαχάκης, Χιωνίδης, Β. Χιωνίδης, Γ. Συνεφόπουλος, Χιωνίδης Α., Γωργακόπουλος, Βοιλόσης.\n17/6/1936 A.E. Kαλογραίζας – Xαλκηδών Κοκκινιάς: 1-1. “Ο αγών υπήρξε θεαματικός καθ’ ότι αμφότεραι αι ομάδες ηγωνίσθησαν με ορμήν και τέχνην. Το α΄ημιχρόνιον έληξεν άνευ αποτελέσματος. Κατά το β’ όμως ημιχρόνιον ο τερματοφύλαξ της Ενώσεως Καλογρέζας αποσπά τον θαυμασμόν με τις αιλουροειδείς εκτινάξεις του. Οι αποτελούντες την Ένωσιν Καλογραίζας ήσαν οι κάτωθι: Καμπουργιάννης, Γ. Μαυρίδης, Σ. Καλλιγάς, Ι. Μαυρόπουλος, Μάγειρας, Ραντίδης, Γ. Κοσμίδης, Τρύφων, Τζανετής, Γ. Μητσόπουλος, Ι. Πανταζίδης, Μ. Μορόπουλος.\n26/6/1936 στο γήπεδο της ΑΕΚ αγώνας μεταξύ της Ελπίδας Νέας Ιωνίας και Ένωσις Γαλατσίου με σκοπό οι εισπράξεις να πάνε στις παιδικές εξοχές του σωματείου “Οι φίλοι του Παιδιού”. Η Ελπίδα κέρδισε με 3-0 και στον αγώνα παρευρίσκοντο και αρκετοί επίσημοι, μεταξύ αυτών και ο Δήμαρχος Νέας Ιωνίας. Η σύνθεση της Ελπίδας: Ψυχιώτης, Πετρίδης, Κρητικάκης, Παπαδόπουλος, Μελαχροινός, Τσιράκογλου, Παπαευθυμίου, Πατεράκης, Τραβασάρος, Γαλήτης, Μπαλακάκης, Ψαρός.\n“Ο ανωτέρω αγών διεξήχθη εις το γήπεδον του Ηρακλείου υπό την διαιτησίαν του κ. Α.Παλή. Εις το πρώτον ημιχρόνιον η Ένωσις δια της θυελλώδους τριπλέτας της επέτυχεν τρία αλλεπάλληλα τέρματα. Κατά το δεύτερον ημιχρόνιον η ομάς του Ατρομήτου ενισχυθείσα επέτυχεν δύο τέρματα κατόπιν φάουλ και πέναλτυ”.\n24/8/1936 αναφορά σε αποτελέσματα που έφερε “η αρίστη ομάς της ΑΕ. Ελευθερουπόλεως, πρωταθλήτρια Ν. Ιωνίας. Νίκησε τον ΠΑΟΚ Σφαγείων με 4-1, τον Παμβυζαντινό Καλογραίζας με 4-0, τον Κρόνο Αβερωφείου με 3-1, την Ελπίδα Νέας Ιωνίας με 5-2, τον Αίολο Αθηνών με 5-1 την Άμυνα Αμπελοκήπων με 1-0. Αναφορά και στους παίκτες που την αποτελούσαν και συγκεκριμένα τους Τσάκωνα, Γαλίτη, Λινάκη ΙΙ, Μάγειρα ΙΙ, Καραμπούρη, Γρηγοριάδη, Κόκοτζη, Βασιλείου, Τζανετή, Τσαγανό, Σιδέρη και Πυρένη.\n27/9/1936 Παλαίμαχοι Α.Ε. Ελευθερουπόλεως – Ατρόμητος Ν. Ιωνίας: 2-1. “Την παρελθούσην Κυριακήν εις το γήπεδο του Ηρακλείου εδόθη ο ανωτέρω αγών ενώπιον 2.000 και πλέον θεατών. Η ομάς των Πλαιμάχων κατήλθεν ως εξής: Τσάκωνας, Πυρένης, Μπουλπάσης, Μάγειρας, Μπαλαδώρας, Νικήτας, Γρηγοριάδης, Τσαούσης, Τάμπος και Τσαγανός”.\n11/11/1936 Παμβυζαντινός – Ολυμπιάς Χαλανδρίου 3-1 “Tην παρελθούσαν Κυριακήν ο ομάς του Παμβυζαντινού συναντηθείσα εις φιλικόν αγώνα με την Ολυμπιάδα Χαλανδρίου ενίκησεν αυτήν με 3-1- κατελθούσα εις τον αγώνα ως εξής: Θ. Λουσίδης, Μανιταρίδης, Ελευθερίου, Κωνσταντινίδης, Χαμομτζής, Μαρόπουλος, Παπαευθυμίου, Παναγιωτόπουλος, Ι. Μαρόπουλος, Καούδης και Κοταρίδης.\nΕπίσης στο φύλλο της 6/1/1937 διαβάζουμε: “Παμβυζαντινός- Πανθυμαρακιακός: 2-1. Tην παρελθούσαν Κυριακής και ώραν 2μμ παρουσία χιλίων και πλέον θεατών ετελέσθη φιλικός αγών μεταξύ των ομάδων Παμβυζαντινού Καλογραίζης και Πανθυμαρακιακού. Νικήτρια ομάς ανεδείχθη κατόπιν ωραίου και θεαματικού αγώνος η ομάς του Παμβυζαντινού δια 2-1. Η νικήτρια κατήλθεν ως εξής:\nΣτο δημοσίευμα της 28/6/1937 μαθαίνουμε ότι σε αγώνα κυπέλλου ο Απόλλων Νέας Ιωνίας κέρδισε “την παρελθούσαν Κυριακή, την Ένωσις Παγκρατίου δια τερμάτων 3-1. Με τον Απόλλωνα έλαβον μέρος και 4 παίκται της Καλογρέζας, οι Β. Καμπουργιάννης, Ι. Καμικέρης, Α. Κοσμίδης και Γ. Βουδούρης, εκ των οποίων ο τελευταίος εσημείωσε τα δύο εκ των τριών τερμάτων του συλλόγου”.\nΣτο δημοσίευμα της 4/5/1938 διαβάζουμε ότι έγινε σύσκεψη της ΟΠΑΣΑ στην οποία συμμετείχαν από τη Νέα Ιωνία η Ελπίς Νέας Ιωνίας, η Α.Ε. Ελευθερούπολης, η Α.Ε. Καλογρέζας, ο Σμυρναϊκός Νέας Ιωνίας, με στόχο την έγκριση ενεργειών της ομοσπονδίας για την ανάπτυξη του αθλητισμού.\n“Ο αγών των ανωτέρω ομάδων εγένετο την παρελθούσαν Κυριακήν εις το γήπεδο της Ολυμπιάδος με διαιτητήν τον κ. Ιατρού, σκανδαλωδώς μεροληπτήσαντα υπέρ της Ολυμπιάδας.\nΣχετικώς ελάβαμεν επιστολήν εκ μέρους του Προέδρου της Α.Ε. Καλογρέζης κ. Σταυρίδην εις την οποίαν ούτως περιγράφει με τα μελανότερα χρώματα την συμπεριφοράν των παικτών της Ολυμπιάδας οι οποίοι επετίθεντο και ετραυμάτιζαν σκοπίμως τους ποδοσφαιριστάς της Καλογρέζης, τους οποίους και εξύβριζον. Κατά την γνώμην μας εναπόκειται εις την ΟΠΑΣΑ να ενεργήση ανακρίσεις και να επιβάλλη τας κυρώσεις κατά των πρωταιτίων των ασχημιών αυτών.\nΣτο δημοσίευμα της 10/8/1938 αναφέρεται ότι ο Ερμής Νέας Ερυθραίας κέρδισε με 2-1 την Καλογρέζα σε έναν αγώνα που διεκόπη λόγω αποχώρησης του Ερμή με αιτιολογία ότι η Καλογρέζα επεδίωκε την ισοφάριση με αθέμιτα μέσα, εκτραχύνοντας τον αγώνα. Έτσι 13′ πριν τη λήξη αποχώρησε η ομάδα, που αργότερα κατήγγειλε ότι ο πρόεδρος της Καλογρέζας κ. Σταυρίδης δεν τους κατέβαλλε τα οδοιπορικά που είχαν συμφωνήσει επειδή αυτοί αποχώρησαν πρόωρα.\nΣτο δημοσίευμα της 8/11/1939: Ολυμπιάς – Απόλλων Νέας Ιωνίας: 3-2 “Η Ολυμπιάς μετά δυσκολίας ενίκησε τον Απόλλωνα Νέας Ιωνίας, ο οποίος ηγωνίσθη με ορμήν. Ετέρα νίκην επέτυχε η Ολυμπιάς με τη β’ ομάδα της η οποία επεβλήθη καθαρώτατα με 3-0 της β’ Απόλλωνος. Τον αγώνα των α’ ομάδων παρηκολούθησαν υπεραρκετοί φίλαθλοι οπαδοί των δύο σωματείων.\n“Αδελφάτον αθλητισμού εις Νέαν Ιωνία, υπό την προεδρείαν του κ. Δημάρχου διετέθη ήδη ποσόν 400.000 δραχμών δια κατασκευή μεγάλου γυμναστηρίου”, και όπως διαβάζουμε η σύσκεψη των συλλόγων έγινε στην αίθουσα του κινηματογράφου “Αστήρ”.\nΤριήμερο Εκδηλώσεων Μικρασιατικού Πολιτισμού στη Νέα Ιωνία – Το αναλυτικό πρόγραμμα\n«Γλυκιά Μικρασία»: Συναυλία στη Νέα Ιωνία την Κυριακή 3 Ιουλίου\n«Στα χνάρια της Κίου της Βιθυνίας» από το Γυμνάσιο της Νέας Κίου


Οι προτιμήσεις των πλουσίων στην Κίνα – xOrisOria News\nΟι προτιμήσεις των πλουσίων στην Κίνα\nΚάθε γενιά νεόπλουτων έχει τις παράξενες προτιμήσεις της. Οι αμερικανοί βιομήχανοι του 19ου αιώνα ήθελαν να παντρεύονται ευρωπαίες αριστοκράτισσες. Μέχρι πρόσφατα, οι πρίγκιπες από τα Εμιράτα αρέσκονταν στην κατασκευή μηχανών χιονιού εσωτερικών χώρων. Στις μέρες μας, ήρθε η σειρά της Κίνας. Οι εκατομμυριούχοι της χώρας έχουν μερικές πολύ παράξενες προτιμήσεις. Ορίστε οι πιο ασυνήθιστες από αυτές!


Ορεινή Μέλισσα: Έφτασαν οι βασίλισσες από τον Στέργιο: Φύγαμε κατευθείαν για τα μελίσσια...\nΈφτασαν οι βασίλισσες από τον Στέργιο: Φύγαμε κατευθείαν για τα μελίσσια...\nΚόπηκαν νέες καλοκαιρινές παραφυάδες, με έτοιμες βασίλισσες από τον Βασιλοτρόφο Στέργιο Στεργάτο!\nΟι βασίλισσες που παράγγειλα από τον πολύ γνωστό βασιλοτρόφο Στέργιο Στεργάτο ήρθαν μέσα σε μια ημέρα από την αποστολή! Μόλις έλαβα το δέμα άνοιξα με ανυπομονησία έτσι ώστε να δώ τις βασιλοπούλες που μου έστειλε. Όλες ζωηρές, με πολύ παχουλή κοιλιά και καλοθρεμμένες. Για να διασφαλίσω την ασφάλεια τους και την αποδοχή από τα μελίσσια, έδωσα αμέσως μετά το άνοιγμα λίγο νεράκι, μια σταγονίτσα με το δάχτυλο, προκειμένου να δροσιστούν από το μακρινό ταξίδι που έκαναν από τον Έβρο. Τρομερή εντύπωση μου έχει κάνει ότι πάντα όλες τις φορές που πήρα από τον φίλο μου τον Στέργιο Βασίλισσες, όλες τις φορές έφτασαν μέσα σε μια ημέρα, μπαμ στην ώρα τους!\nΣπάνια στις μέρες μας συναντάμε τόσο καλούς και υπεύθυνους επαγγελματίες, και δεν είναι μόνο η γρήγορη αποστολή, η τέλεια συσκευασία, αλλά η δουλειά που κάνει αυτός ο άνθρωπος με τις βασίλισσες, και γαζώνουν πραγματικά τα πλαίσια! Όλες τις φορές που πήρα βασίλισσες από τον Στέργιο, οι βασίλισσες έγιναν πραγματικά διαμάντια στο μελισσοκομείο μου. Πρόσφατα μάλιστα ένας νέος μελισσοκόμος με ρωτούσε πως κατάφερα και απέκτησα τέτοιες βασίλισσες, που γεννάνε τόσο καλά, και δεν μπόρεσα να μην αποκαλύψω ότι ο Στέργιος κρύβεται πίσω απο αυτό!\nΟ Στέργιος πάντα σημαδεύει τις βασίλισσες που στέλνει, και επειδή στα δικά μου μελίσσια δεν έχω σημαδεμένες βασίλισσες, οι βασίλισσες του Στέργιου αξιολογούνται δίχως να χάνονται για χρόνια. Πριν λίγες ημέρες μάλιστα επιθεωρώντας μια κυψέλη εντόπισα μια 3 χρονών βασίλισσα, η οποία κρατά δυναμικά έως και σήμερα. Και αυτό σημαίνει καλή βασιλοτροφία, καλή ανατροφή με πολύ βασιλικό πολτό, καλό αίμα και μια πολύχρονη δουλειά απο επαγγελματία βασιλοτρόφο!\nΑν έχω να πω κάτι εξίσου σημαντικό για τον Στέργιο είναι η τηλεφωνική υποστήρηξη για οποιαδήποτε απορία και αν έχετε. Είναι ένας πολύ έξυπνος άνθρωπος, και πρίν καν του θέσετε μια ερώτηση αυτός είναι έτοιμος να την απαντήσει. Όσες φορές έχουμε μιλήσει, μου έχει δώσει πολύτιμες συμβουλές, και αυτό είναι κάτι πολύ σημαντικό, δηλαδή να υπάρχει ένας άνθρωπος που είναι σε θέση να σας κάνει να καταλάβετε όλα τα βήματα αναλυτικα για να γίνει σωστά η αποδοχή της μάνας απο το μελίσσι σίγουρη!\nΜπορώ να πω οτι ο Στέργιος είναι ένας απο τους καλύτερους βασιλοτρόφους στην Ελλάδα, και δεν το λέω μόνο εγώ αλλά και δεκάδες μελισσοκόμοι που συνομιλώ καθημερινά και έχουν αγοράσει επίσης απο τον Στέργιο. Και τη φήμη δεν την έχει κερδίσει άδικα, γιατι η καλή δουλειά πάντα ανταμοίβεται!\nΔείτε ένα μικρό δείγμα απο τις καινούργιες παραφυάδες, και μερικούς γόνους που κάνουν πραγματικά θράυση! Ντόπιες Μάνες Χαλκιδιικής που σπανίζουν στις μέρες μας, μόνο by Στέργιος Στεργάτος για την Μελισσοκομία Πάρνηθας.\nΤο τηλέφωνο του είναι: 6937217654\nΦωτογραφίες απο τα μελίσσια:\nπωπω ωραιος γονος\n21 Ιουλίου 2016 - 11:00 μ.μ.\nΤιμή η κάθε μια;\n22 Ιουλίου 2016 - 12:09 π.μ.


Με πορτοφόλι ακτινίδιο σε bitcoins | Bitcoin κόσμο\nΠορτοφόλι Bitcoin: αναλυτική περιγραφή κάθε πορτοφολιού. Πορτοφόλι Ledger. Πραγματοποιήστε λήψη του Ledger Live, το οποίο είναι το επίσημο λογισμικό τους για να συνδεθείτε με το πορτοφόλι.\nΤι είναι ένα πορτοφόλι bitcoin, πώς δημιουργείτε ένα online λογαριασμό bitcoin και ποιο είναι το καλύτερο πορτοφόλι bitcoin για τις ανάγκες σας; Οι απαντήσεις σε αυτές τις ερωτήσεις, μαζί με …\n1 Τι είναι το Bitcoin Wallet (πορτοφόλι bitcoin) … Το χρησιμοποιώ καθημερινά και θεωρώ οτι είναι μονόδρομος σε σχέση με ότι άλλο έχω δοκιμάσει. Paper Wallets: Πώς να δημιουργήσω εύκολα ένα offline Wallet; Θεωρητικά ο ασφαλέστερος τρόπος να …\nΠώς μπαίνουν τα TokenPay coins στο ηλεκτρονικό μας πορτοφόλι.\n← Bitcoin σύστημα πληρωμών 1 Bitcoin στο εθνικού νομίσματος →


10 λόγοι που ο κορωνοϊός έχει εκτοξεύσει την πορνογραφία - Pillowfights.gr\nHome Γυάλινος Κόσμος 10 λόγοι που ο κορωνοϊός έχει εκτοξεύσει την πορνογραφία\nΓιοβάννα Κοντονικολάου 13/03/2020\nΣτην αρχή μάγκες όλοι, «σιγά ρε συ τον ιό, προπαγάνδα όλα, εγώ θα πάω για φρέντο εσπρέσο». Μετά βέβαια που καταλάβαμε την πραγματικότητα -όσοι την καταλάβαμε- ως σωστά και χνουδωτά γατάκια και τα μάρκετ μας τα κάναμε και το φαρμακείο μας το επισκεφθήκαμε και μάσκες 1,80 προσφορά έστειλε η μαμά με την ταχυδρομική και δυο φορές κλειδώσαμε μην τυχόν και μπει ο ιός από τη χαραμάδα κι αρχίσουμε να τρέχουμε ωσάν παλαβά και υστερικά κατσικάκια αυτή τη φορά, με το αντισηπτικό στο χέρι.\nΌλα καλά και υγιή (εύχομαι) μέχρι εδώ. Αλλά επειδή πιο εύκολα βγαίνει η ψυχή από τον άνθρωπο παρά το τσιλιμπούρδισμα, δεν ξέρω πώς την είδατε κύριε ιέ μου, αλλά εμείς το πήδημα δεν το κόβουμε. Θέλεις με φουλ ον στολή αλλά Τσερνομπίλ να γίνει και πιο κίνκι, αλλά και φάσιο άικο, γιατί τι πιο της μοδός τώρα, θέλεις το σωστό το διαδικτυακό με το χέρι σου να κάνει όλη τη δουλειά και να μην ιδρώνεις και πολύ μην κουραστείς και πέσει το ανοσοποιητικό, θέλεις Κατακουζίνα style μέσα σε ένα λουτρό από κοκτέιλ μπεταντίν-οινόπνευμα-χλωρίνη, τρόπο θα βρούμε πάντως.\nΌπως και να το κάνουμε, η καραντίνα και το όλη μέρα σπίτι, φέρνει κι όρεξη προς το διαδικτυακό (κι όχι μόνο) χαμούρεμα. Όλη μέρα σε τέσσερις τοίχους, σαν το αγρίμι στο κλουβί και τον υπολογιστή σου άμεσα διαθέσιμο, είσαι ένα κλικ μακριά από μια πολύ δυνατή -και φυσικά άνευ προηγουμένου- στιγμή κορύφωσης, από εκείνες που θα θυμάσαι για καιρό γιατί «Πω ρε φίλε, έχει πέσει τρελή τσόντα τώρα με τον Κορωνοϊό.». Ορίστε και οι 10 λόγοι που το αποδεικνύουν:\n1. Κατηγορία: Κορωνοϊός\nΚαταρχάς άνοιξε μπράουζερ, πάνε σελιδοδείκτες και μπες στο αγαπημένο σου τσοντοσάιτ. Δεν έχεις στους σελιδοδείκτες τσοντοσάιτ ε; Βρε άτιμε, θα τα κακαρώσουμε όλοι κι εσύ ακόμα ψέματα; Λοιπόν άσε τις μούφες κι άνοιξε. Θα πάθεις την πλακάρα σου (αν δεν έχεις κάνει ήδη το κλικ) αν διαπιστώσεις ότι όχι μόνο έχει βγει καινούρια κατηγορία τσόντας, αλλά σκίζει κιόλας με εκατομμύρια βιουζ. Θέμα κατηγορίας; Βρε αρρωστάκια, ο κορωνοϊός φυσικά! Σκέψου τώρα να μπαίνεις ωραίος και καθαρός (πάντα) στο απολυμασμένο σου πισι βρίσκοντας κατηγορίες του στιλ «Ιταλίδα μαμά σε καραντίνα τον παίρνει και γουστάρει από τον μολυσμένο φίλο του γιου της», ή το κορυφαίο που εντόπισα «όμορφος και σέκσι επιχειρηματίας νοσούντας σε τρελά παιχνίδια με θεογκόμενα υπέρτατη γιατρό εντός του νοσοκομείου». Τρου στόρι παιδιά, τρου στόρι. Στο Γεννηματά αν πας θα δεις πέντ’ έξι να κάνουν χαμό και πανικό στις γωνίες -σκανταλιάρικα πάντα. Πρώτα η ζωή, μετά ο ιός.\n2. Άρρωστη εμπειρία λέμε\nΛοιπόν, άκου να δεις τώρα πώς πρέπει να πάει η φάση. Πώς υπάρχουν τα γκέι μπαρ που πας και λες ωραία, εδώ θα βρω γκομενάκι χωρίς να ταλαιπωρηθώ με το να ψάχνομαι και πολύ, ή τα λέιντις νάιτ που ξέρεις ρε παιδάκι μου τι θα δεις, έχεις έτσι μια υποψία. Υπάρχει, σοβαρά μιλάμε τώρα, σύμφωνα με την Dalily Mail, η σκέψη να ανοίξουν μπαρ που θα μπορούν οι ήδη νοσούντες να κάνουν το παιχνίδι τους. Ε ναι, νόσησα ρε φίλε, πού θα βρω εγώ τώρα να μοιραστώ τον πόνο μου; Θα πάω στο μπαρ, φουλ στην αρρώστια, θα βρω το γκομενάκι και θα ζήσουμε την εμπειρία ολ δε γουέι. Σκεφτείτε το. Κι αντί για τεκίλες θα σερβίρει κοτόσουπα και μίνι αντισηπτικά στο σχήμα του ιού. Άλλο λέβελ.\n3. Κάπως να περάσει η ώρα\nΈστω ότι δεν είσαι της φάσης που αναφέραμε στο νούμερο ένα, αν και πραγματικά απορώ γιατί. Έστω ρε παιδί μου ότι δε σε φτιάχνει η ιδέα του απόκαλιψ με θέμα γρίπη κι αγκομαχητό και η καραντίνα, καραντίνα. Η αλήθεια είναι ότι ο άνθρωπος πάντα ψάχνει κάτι να μπορέσει να πάρει το μυαλό του από το πολύ σοβαρό, εκείνο που θα του φέρει πανικό και μιζέρια κι αν ένα είναι το σύνθημα που όλους μας ενώνει, τότε αυτό είναι σίγουρα η τσόντα. Στην Ιταλία μάλιστα, από τότε που ξέσπασε η μπόρα έχουν ξεκλειδώσει όλες τις κατηγορίες δωρεάν, εύγε, αυτό θα πει κοινωνική μέριμνα, να μπορεί ο Ιταλός να παίξει μπαλίτσα και σε πιο γκουρμέ κατηγορίες. 32% πάνω τα στατιστικά των εν λόγω σάιτ, γιατί εντάξει, θα σιδερώσεις που έχεις από πρόπερσι, θα πλύνεις πιάτα, θα κάνεις και το κολοκυθάκι αυγολέμονο, σου μένει πολύς ελεύθερος χρόνος, κάπως πρέπει να τον αξιοποιήσεις. Καλησπέρα παλάμη, θα περάσουμε ωραία απόψε.\nΚι επειδή είπαμε, είναι της μοδός, η μάσκα είναι και θα είναι επίκαιρη για την κολεξιόν Άνοιξη-Καλοκαίρι 2020, σε όλα τα μεγέθη και χρώματα. Αφού λοιπόν ουσιαστικά ζεις μ’ αυτή, θα πρέπει να ξέρεις και πώς να την αξιοποιήσεις. Κι εδώ έρχονται οι οδηγίες χρήσης που κυκλοφορούν ον λάιν που προτείνουν τρόπους συνεύρεσης φορώντας τη μάσκα με το χάσταγκ #playsafe. Δύο θα είναι πλέον τα ζητούμενα παιδιά. Προφυλακτικά και μάσκα. Τα όνειρά σας όλοι εσείς εκεί οι μικροβιοφοβικοί, έγιναν επιτέλους πραγματικότητα. Το φίκι-φίκι που όλοι αξίζατε επιτέλους είναι όχι απλά ζωντανό και υπαρκτό, αλλά και προτεινόμενο!\n5. Είσαι ζωντανός!\nΜια δήλωση επαγγελματία του είδους μεγάλου τσοντοσάιτ μας δίνει μέσα σε λίγες σειρές το απόσταγμα της ανθρώπινης ανάγκης. «Θεωρώ πως ο λόγος που οι άνθρωποι τη βρίσκουν τόσο πολύ με την κατηγορία κορωνοϊός, είναι ο ίδιος με τους ανθρώπους που, αν και στη ζωή τους είναι τρελά φοβιτσιάρηδες, παρακολουθούν μετά μανίας ταινίες θρίλερ. Σε κάνουν να νιώθεις ζωντανός.» Γατάκια χιπστεράδες λογοτέχνες, πάρτε λίγη σοφία από κάποιον που χαλαρά ξέρει τι βρίσκεται στο κεφάλι μας χωρίς καν εμείς να το γνωρίζουμε. Γιατί κακά τα ψέματα, αυτός που ξέρει από καλή τσόντα, ξέρει κι από ανθρώπινη ψυχολογία και κανένα χιούμορ δεν υπάρχει εδώ. Να τα λέμε κι αυτά.\n6. Ανταποκρίνεται στις ανάγκες σου\nΕίναι όντως κάπως περίεργο αν το σκεφτείς, ίσως η πρώτη σου αντίδραση να φέρει τη λογική σου στο να το απορρίψει κατευθείαν ως ενδεχόμενο, αλλά σκέψου πως η τσόντα δεν απευθύνεται μόνο στον υγιή αλλά και στον άρρωστο από το ιό. Ίσως κυρίως σ’ αυτόν. Γι΄αυτό και σύμφωνα με τον εκπρόσωπο τύπου του Χ-χάμστερ, το να βλέπεις μια σκηνή όπου δυο άνθρωποι, ή και παραπάνω μην κολλάς εκεί, ναι μεν το κάνουν αλλά έχουν και μια εξάντληση, έχουν και το βηχαλάκι τους, έχουν τελοσπάντων αληθοφανή συμπτώματα, σε κάνει να αισθάνεσαι ότι είναι πιο κοντά σ’ αυτό που μπορείς κι εσύ να καταφέρεις ως νοσούντας, σε φέρνει στην πραγματικότητα και νιώθεις πως ταυτίζεσαι. Δύσκολο, το καταλαβαίνω κι εμένα μου προκαλείται μια ανάγκη απόστασης από τα λόγια αυτά, αλλά δεν παύουν να έχουν μεγάλη δόση αλήθειας. Υπάρχει κι αυτός ο λαός, που θέλει την τσόντα του εντός πραγματικότητας. Το ακούω, το σέβομαι κι ενίοτε, το προτιμώ.\n7. Επικίνδυνες αποστολές\nΟ άνθρωπος έχει πάντα μια ροπή προς τον κίνδυνο και την εξαπάτηση -κατά κάποιο τρόπο- του μίστερ ντεθ, σε βαθμό που πολλές φορές αγγίζει την ηλιθιότητα ή την πλήρη άγνοια των ορίων. Από την άλλη, για να περάσουμε στη σκοτεινή πλευρά γιατί τέτοιοι είμαστε, το λες κι ένα νέο είδος φλερτ. Έχει, δεν έχει, σκέφτεσαι, φουλ αμφιβολία, κρύος ιδρώτας, εξετάσεις, αντισηπτικά, χαμούλης και πανικούλης. Είναι σαν το -χωρίς προφυλακτικό- που λένε. Ηλίθιο; Σίγουρα. Εξιτάρει πολλούς και πιθανότατα έστω μια φορά το έχεις κάνει; Απάντησε εσύ χωρίς φόβο και πάθος. Γιου νόου γουατ άι εμ τόκινγκ αμπάουτ χα;\n8. Πρώτο τραπέζι πίστα!\nΤι μας απασχολεί μέρα νύχτα, χωρίς σταματημό, νον στοπ, κοιμάσαι, ξυπνάς, το σκέφτεσαι, το θέλεις, το αν το έχεις μεγάλη συζήτηση και τούμπαλιν; Ε ναι, ένα είναι το θέμα, πάντα επίκαιρο με τρία γράμματα ξεκινάει από «σ» στη μέση έχει ένα «ε» κι ένα απολαυστικό «ξ» για το τελείωμα… της λέξης. Άρα λοιπόν παίρνουμε το ένα θέμα που είναι μονίμως στη νούμερο ένα θέση των βάιραλ παγκοσμίως έβερ εντ έβερ εντ έβερ και μας απασχολεί ούτως ή άλλως και το συνδυάζουμε με το τοπ θέμα επικαιρότητας, σ’ ένα σκοτεινό μπουντρούμι με πανσέληνο κάποια Παρασκευή και 13. Τι θα προκύψει; Σκύλες της λύσσας ξαμολημένες στο βουνό να το ψάχνουν, να το ζητούν και ν’ αναρωτιούνται πώς αυτά τα δύο συνδυάζονται. Σκέψου το απλά. Είναι η νούμερο δύο σε συχνότητα ερώτηση για τον ιό στο γκουγκλ. Τυχαίο;\n9. Τι εννοείς απαγορεύεται;\nΣε αντίθεση με την Ιταλία, στην Κίνα θεώρησαν έξυπνη ιδέα ν’ απαγορεύσουν σε ολόκληρη τη χώρα (!) την πρόσβαση σε τσοντοκάναλα και σάιτ, που ούτως ή αλλιώς ήταν περιορισμένη, για να βγάλουν από το μυαλό των Κινέζων την ανάγκη να το αναζητήσουν, θεωρώντας πως έτσι θα καταστείλουν για λίγο την εξάπλωση του ιού μέσω της επαφής. Βρε Κινέζοι μπαγλαμάδες, γιατί συνεχίζετε και παίρνετε ηλίθια μέτρα; Είδαμε τι καλά που σας βγήκε και το «όχι πάνω από ένα παιδί», που έχετε 1,3 δις πληθυσμό . Εξαιρετική επιλογή ε; Φανταστικά τα πήγατε. Όσο περισσότερο καταπιέζεις κάποιον να μην κάνει αυτό που φυσικά ούτως ή άλλως του βγαίνει, θα το κάνει με μεγαλύτερη μανία και την έξαρση που σου προκαλεί το κρυφό κι απαγορευμένο. Τζισας πια, τα είπε και η Αννούλα η Βίσση τίποτα δε μάθατε;\n10. Ό, τι και να λέμε, η ζωή θα νικήσει\nΚι ο έρωτας και το πήδημα και το φιλί κι η αγκαλιά, όλα είναι αναπόσπαστα κομμάτια μας και της ανάγκης μας για επαφή. Το λιοντάρι θα γλείψει, η γάτα θα τριφτεί, το σκυλί θα μυρίσει κανέναν κώλο, όλα τα ζώα, έτσι κι ο άνθρωπος, χρειάζονται την επαφή. Έχουμε τη νοημοσύνη, όχι όλοι αλλά την έχουμε, να καταλάβουμε ότι θέλει σύνεση και κράτει, ότι είναι δύσκολοι καιροί κι άγνωστες μέρες, μα όσο το δέρμα μας αποτελείται από νευρώνες που αισθάνονται κι ενεργοποιούνται από την αφή, τόσο εμείς θα τη ζητάμε, έστω και τη φαντασιακή της πλευρά. Δε θα φύγει από μέσα μας ποτέ, γιατί πολύ απλά, είναι στη φύση μας.\nΝα μείνετε ασφαλείς, να ακολουθείτε τις οδηγίες, να είστε ψύχραιμοι. Θα περάσει.\nΣτο ίδιο έργο θεατές με την εξαφάνιση του Θύμιου


⓵κομμάτια-XP-The Witness HACK 2021\nThe Witness κομμάτια και XP Ελεύθερος\nΠοσό κομμάτια The Witness\nΠοσό XP The Witness\nΑυτήν τη στιγμή έχουν εξαντληθεί όλοι οι πόροι The Witness. Μπορείτε να περιμένετε 6 λεπτά ή να ανακαλύψετε άλλους εναλλακτικούς πόρους.\nνομίσματα και ζω TOON BLAST νομίσματα και αστέρια MATCHINGTON MANSION Χρήματα και Πολύτιμοι λίθοι Beyblade Burst Rivals Ζει και Νομίσματα Royal Match ενισχυτές και ζω TOY BLAST και Gummy Drop! και Rocket Punch! νομίσματα και πολύτιμοι λίθοι Crazy Dino Park νομίσματα και διαμάντια FISHDOM πολύτιμοι λίθοι και νομίσματα EMPIRES & PUZZLES: EPIC MATCH 3\nΓεννήτριες, κόλπα και δωρεάν hacks των καλύτερων παιχνιδιών 🎮 The Witness\nΛάβετε απεριόριστες δωρεάν συμβουλές και xp! Εξερευνήστε έναν απομακρυσμένο και συναρπαστικό κόσμο γεμάτο με εκατοντάδες παζλ με αγάπη, και ανακαλύψτε τα μυστικά τους για να ανακαλύψετε το ακόμα μεγαλύτερο μυστήριο που βρίσκεται μέσα. Χαθείτε ανάμεσα στα άγρια εδάφη και τα ερείπια ενός εντυπωσιακού και πολύχρωμου νησιού που, περίεργα, είναι έρημο και στο οποίο ούτε τα ζώα τολμούν να μετακινηθούν. Περιπλανηθείτε στην καταπληκτική ηρεμία των δασών και των παραλιών της, εξερευνήστε τις καταρρέουσες όψεις των εγκαταλελειμμένων κτιρίων και ανακαλύψτε κρυμμένες ερωτήσεις σε όλα. Αναζητήστε εκατοντάδες ψηφιακά πάνελ που είναι διάσπαρτα σε όλο το περιβάλλον και λύστε τους γρίφους τους για να αποκτήσετε πρόσβαση σε μη ανακαλυφθείσες περιοχές, όπου σας περιμένουν ακόμη περισσότερα μυστήρια. Τίποτα δεν συμβαίνει τυχαία: δώστε ιδιαίτερη προσοχή στον κόσμο γύρω σας και θα βρείτε όλες τις ενδείξεις που χρειάζεστε για να σας καθοδηγήσουν. Χάρη στο Trukocash!\nGENERATOR OF κομμάτια και XP ΔΩΡΕΑΝ ΓΙΑ The Witness χωρίς ανθρώπινη επαλήθευση το 2021\nΘέλετε να κερδίσετε κομμάτια και XP δωρεάν και απεριόριστα για να εθιστείτε στο The Witness για ώρες; Στο TrukoCash θα βρείτε αυτό που ψάχνετε! Έχουμε στη διάθεσή σας μια γεννήτρια κομμάτια και XP που θα σας επιτρέψει να επεκτείνετε τις ώρες παιχνιδιού σας και να μπορείτε να περάσετε υπέροχα μέχρι να μην μπορείτε να το κάνετε πια.\nΗ γεννήτρια κομμάτια και XP είναι 100% ασφαλής και αξιόπιστη. Επιπλέον, χρησιμοποιείται κάθε μήνα από χιλιάδες χρήστες που, όπως εσείς, θέλετε να συνεχίσετε να απολαμβάνετε το The Witness για ώρες και περισσότερες ώρες. Μια πολύ εύκολη και γρήγορη γεννήτρια στη χρήση που αναγνωρίζεται από παίκτες σε όλο τον κόσμο.\nΑν θέλετε και εσείς να λάβετε απεριόριστα κομμάτια και XP για The Witness, δοκιμάστε τη γεννήτρια μας τώρα!\nΠώς να χρησιμοποιήσετε τη γεννήτρια μας κομμάτια και XP για The Witness; Βήμα βήμα.\nΣτο Trukocash έχουμε αναπτύξει μια γεννήτρια κομμάτια και XP που είναι επαναστατική και καινοτόμος. Η ομάδα προγραμματιστών μας δημιούργησε το δικό του πρόγραμμα, ώστε να μπορείτε να απολαύσετε τα αγαπημένα σας παιχνίδια χωρίς να χρειάζεται να πληρώσετε περισσότερα. Είναι μια γρήγορη και άμεση γεννήτρια: δεν θα χρειαστεί να κάνετε έρευνες ή να ακολουθήσετε λογαριασμούς κοινωνικών μέσων. Σε λιγότερο από 1 λεπτό μπορείτε να βασίζεστε σε κομμάτια και XP από το The Witness απεριόριστα και, φυσικά, ΔΩΡΕΑΝ.\nΓια να μπορέσετε να χρησιμοποιήσετε τη γεννήτρια μας για The Witness, θα πρέπει μόνο να ακολουθήσετε αυτά τα απλά βήματα.\n2. Επιλέξτε το ποσό των XP που θέλετε να συνεχίσετε να παίζετε The Witness\n5. Πρέπει να αναφέρετε το όνομα χρήστη και την πλατφόρμα με την οποία παίζετε The Witness\nΚαι αυτό είναι! Η γεννήτρια πόρων μας για το The Witness θα αρχίσει να λειτουργεί για λίγα λεπτά. Αφήστε λίγο χρόνο για να λειτουργήσει σωστά το σύστημα και για να συμπεριληφθούν οι πόροι στο λογαριασμό χρήστη σας.\nΜερικές φορές το σύστημα υπερφορτώνεται επειδή υπάρχουν πολλοί χρήστες συνδεδεμένοι για να ζητήσουν πόρους για το The Witness. Εάν συμβαίνει αυτό, μην ανησυχείτε γιατί θα προτείνουμε άλλες γεννήτριες κομμάτια και XP, ώστε να μπορείτε να απολαύσετε στο έπακρο τις ώρες παιχνιδιού σας.\nΚόλπα CHEATS - HACKS The Witness PUZZLE


Με Λάκωνες κτηνοτρόφους συναντήθηκε ο Βορίδης\nΤι ανέφερε ο υπουργός Αγροτικής Ανάπτυξης & Τροφίμων\nΑποζημιώσεις από τον ΕΛΓΑ - 3,7 εκ. ευρώ στη Λακωνία\nΤους άξονες, πάνω στους οποίους θα κινηθεί το υπουργείο Αγροτικής Ανάπτυξης και Τροφίμων για την καταπολέμηση της παράνομης ελληνοποίησης του γάλακτος και τη διασφάλιση της Προστατευόμενης Ονομασίας Προέλευσης της Φέτας ανέπτυξε σε συνάντηση που είχε με εκπροσώπους του Κτηνοτροφικού Συλλόγου Λακωνίας και του αιγοπροβατοτροφικού συλλόγου βόρειας Λακωνίας ο Υπουργός Αγροτικής Ανάπτυξης και Τροφίμων, Μάκης Βορίδης.\nΣε αυτή την κατεύθυνση, ο Υπουργός επανέλαβε την πρόθεσή του για αυστηροποίηση του κυρωτικού πλαισίου, δημιουργία βάσης γονιδιωμάτων του γάλακτος σε ορίζοντα διετίας καθώς επίσης και σύσταση αποτελεσματικού ελεγκτικού μηχανισμού.\nΠαράλληλα, ο Υπουργός αναφέρθηκε στη συζήτηση που είχε με τον Γάλλο ομόλογό του στην άτυπη Συνάντηση υπουργών Γεωργίας της ΕΕ στο Ελσίνκι, για κοινή προσπάθεια στην αλλαγή του πλαισίου ενδείξεων (ετικέτες).\nΣτο ζήτημα που ετέθη για το καθεστώς εργατών γης, ο κ. Βορίδης επανέλαβε ότι θα έρθει σε επαφή με τον αρμόδιο υπουργό Εργασίας.\nΣτη συνάντηση συμμετείχαν ο βουλευτής Λακωνίας της Νέας Δημοκρατίας, Αθανάσιος Δαβάκης και ο γενικός γραμματέας του υπουργείου Αγροτικής Ανάπτυξης, Γιώργος Στρατάκος.\nΤα ζαχαροπλαστεία «SERANO» ζητούν πωλήτριες